Merokok, vaping adalah krisis sahsiah

Sejak kebelakangan ini vapors atau nama lainnya dikenali sebagai e-cigarette (rokok elektronik) menjadi semakin popular bukan sahaja di Malaysia, malah di seluruh dunia.

E-cigarette pada awalnya bermula hambar ketika ia mula diperkenalkan, namun kini telah menjadi tumpuan ramai apabila syarikat-syarikat pengeluarnya mulai menuntut yang e-cigarette ini lebih selamat daripada rokok dan ia boleh menjadi salah satu langkah untuk seseorang berhenti merokok.

Sehingga kini pelbagai kajian yang dilakukan oleh pakar-pakar belum lagi dapat membuktikan sepenuhnya yang e-cigarette ini sama ada berbahaya ataupun selamat untuk digunakan kerana mereka menghadapi banyak cabaran dalam mengumpul data.

Public Health England (PHE) telah mengeluarkan kenyataan pada Ogos lepas bahawa vaping atau e-cigarette ini adalah 95% lebih selamat daripada rokok. Namun, ia telah dibidas oleh British Medical Association yang menuntut mereka supaya berhati-hati dan tidak tergesa-gesa mengeluarkan kenyataan ketika kajian masih banyak sedang dijalankan.

Hakikat sebenarnya adalah ia tetap berbahaya, cuma kajian awal sahaja mendapati ia lebih selamat daripada rokok. Walau bagaimanapun, kajian yang mendalam masih perlu banyak dilakukan untuk memastikan status sebenarnya.

Dalam pada itu, terdapat kajian-kajian terkini yang membuktikan wap yang terhasil ketika seseorang sedang menghisap vape adalah lebih berbahaya kerana kandungan-kandungannya. Terdapat juga kajian yang menyatakan bahawa vaping sebenarnya tidak membantu pun seseorang itu untuk berhenti merokok.

Datuk Dr. Zulkifli Mohamad al-Bakri, Mufti Wilayah Persekutuan pada bulan Ogos yang lepas juga telah memfatwakan bahawa pengunaan rokok elektronik atau vapors ini sebagai HARAM dan seperti yang dijangkakan, ramai yang ‘meroyan’ dan memperlekehkan fatwa ini.

Takkanlah seseorang Mufti itu hendak mengeluarkan fatwa halal atau sekurang-kurangnya harus dengan vapors ini sedangkan padanya terdapat elemen yang merbahaya, merosakkan kesihatan tubuh badan dan pembaziran.

Saya berpendapat langkah Datuk Mufti ini benar dan tepat pada waktunya dalam usaha mencegah mafsadah (kerosakan) ini daripada terus berleluasa dalam kalangan umat Islam dan bukannya kerana ingin menghukum seseorang semata-mata.

Rasulullah sallallahu ‘alaihi wassalam telah bersabda:
“Di antara baiknya keislaman seseorang itu adalah meninggalkan apa-apa yang tidak bermanfaat.” (HR At-Tirmidzi)

Meninggalkan apa-apa yang tidak bermanfaat bermaksud menjauhkan diri daripada pelbagai kesibukan dan kegiatan yang tidak penting dan tidak bermanfaat bagi dunia dan akhiratnya. Apakah ada manfaat daripada merokok atau menghisap vape? Bukan sahaja tiada manfaat, malah boleh mendatangkan bahaya kepada diri sendiri.

Pada hujung minggu yang lalu, telah berlangsung satu festival yang dipanggil Festival Vape di SACC Shah Alam. Kehadiran yang agak memberangsangkan itu sebenarnya membimbangkan dan menakutkan kerana terbukti vape kini bukan sahaja digemari oleh kaum lelaki tetapi turut menular dalam kalangan wanita.

Populariti vape yang meningkat mendadak dari semasa ke semasa adalah kerana trend dan pengiklanannya, tambahan pula ia mudah dibeli di mana-mana, baik secara langsung mahupun secara online (dalam talian).

Bahkan penularan yang merisaukan ini sudah mula nampak berjangkit kepada golongan belasan tahun yang masih bersekolah kerana alasan yang diberikan adalah mereka tidak merokok tetapi hanya ber’vaping’.

Pada bulan Disember nanti pula akan diadakan satu lagi acara vape di Kuala Lumpur, yang dinamakan Vape Fair 2015. Dikatakan syarikat-syarikat yang terlibat akan memperkenalkan dan mempromosi jenama dan jenis vapors masing-masing. Penganjur seolah-oleh telah mendapat lesen daripada pihak berkuasa untuk mengetengahkan ‘rokok baik’ ini secara terbuka.

Rokok, Vaping dan Shisha sebenarnya ‘adik-beradik’ yang tidak jauh beza antara satu sama lain meskipun ada di antaranya nampak ‘baik’ sedikit. Tabiat merokok sentiasa menjadi salah satu soalan ‘bad habit’ dalam borang-borang rasmi selain daripada minum alkohol atau arak. Bahkan doktor juga sering bertanya soalan ini ketika mendapatkan latar belakang pesakit dalam isu sosial diri.

Masalah ini bukan sahaja masalah ia selamat, sihat atau tidak. Tetapi juga masalah dan krisis kepada sahsiah, akhlak dan keperibadian seseorang.

Amatlah memalukan untuk seorang Muslim mengabaikan aspek ini sedangkan Rasulullah sallallahu ‘alaihi wassalam diturunkan untuk menyempurnakan akhlak. Saya yakin agama-agama lain juga bersetuju bahawa tabiat seperti ini tidak dianjurkan oleh ajaran mereka.

Bahkan tanpa menggunakan kaca mata agama pun, kita dapat menilai yang perbuatan ini bukanlah perangai yang baik, cantik dan molek meskipun tidaklah pula dipanggil jahat. Apatah lagi jika ia dilakukan oleh wanita. Ya, ia bukan jenayah, tetapi adakah ia mencerminkan keperibadian atau sahsiah seorang wanita?

Oleh hal yang demikian, kesungguhan ahli masyarakat termasuk diri dan keluarga serta kerajaan sangat penting untuk berperanan dalam menangani isu ini. Selepas vape ini, mungkin akan muncul lagi produk sejenisnya yang kononnya nampak baik di mata.

Kita tidak nafikan untuk seseorang itu berhenti merokok bukanlah begitu senang. Tetapi usaha yang tidak sekadar batuk di tepi tangga mestilah dilaksanakan bersungguh-sungguh. Ketika negara ‘bukan Islam’ komited ke arah negara bebas rokok, bagaimana pula dengan tahap kita?

Saya mempunyai beberapa cadangan yang mungkin membantu dan boleh dipertimbangkan oleh pihak berkuasa yang terlibat:

1. Melarang kegiatan penjualan rokok, vapors dan shisha secara terbuka dan hanya boleh dijual di kedai yang diberikan lesen sahaja. Oleh itu, tidak dibenarkan lagi dijual di stesyen minyak, restoran dan kedai-kedai runcit.

2. Meningkatkan lagi harga rokok dan 5% daripada harga jualannya dikembalikan kepada Kementerian Kesihatan untuk kempen anti-merokok/vaping.

3. Menguatkuasakan larangan vaping dan penjualan vapors kepada masyarakat bawah umur 18 tahun dan melarang daripada merokok dan vaping di hadapan mereka.

4. Menjalinkan kerjasama dengan jabatan dan majlis agama negeri untuk memanfatkaan hari Jumaat sebagai hari untuk memberi kempen kesedaran kepada masyarakat Muslim. Begitu juga dengan organisasi agama lain.

5. Meningkatkan lagi usaha kempen kesedaran dan klinik berhenti merokok.

Tabiat merokok ringkasnya boleh turun daripada generasi ke genarasi dengan hanya ayah merokok atau vaping di hadapan anak-anaknya. Jika kita tidak mahu anak-anak kita terlibat, kita boleh memulakannya daripada sekarang untuk membentuk satu generasi baru tanpa rokok, tanpa vaping dan tanpa shisha.

Dr Mohd Afiq Mohd Nor
Ahli Exco IKRAM Health

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


IKRAM Siswa kesal dadah, alkohol dalam konsert

IKRAM Siswa ingin mengucapkan takziah kepada keluarga peserta Konsert  Future Music Festival Asia 2014 yang ditimpa kemalangan pada Jumaat  lepas, 14 Mac 2014 di Stadium Nasional Bukit Jalil.  Walau bagaimanapun, IKRAM Siswa ingin menyatakan bahawa penyalahgunaan  dadah dan penggunaan alkohol yang terdapat di dalam konsert tersebut  amatlah dikesali. Masyarakat khususnya remaja dan belia yang merupakan  tonggak negara seharusnya menjauhi serta memerangi penggunaan dadah ini  habis-habisan kerana ianya jelas boleh membinasakan diri, masyarakat dan  negara. Oleh yang demikian,  1- IKRAM Siswa menggesa agar  jabatan atau agensi yang berkenaan membuat siasatan yang terperinci  terhadap semua pihak yang terlibat termasuk penganjur bagi mengetahui  bagaimana boleh tedapat unsur-unsur dadah dan alkohol dalam konsert  tersebut dan dalam masa yang sama mengambil tindakan tegas supaya  perkara yang sama tidak berulang lagi pada masa akan datang.  2-  IKRAM Siswa menyeru masyarakat untuk beralih mendekati hiburan  alternatif yang lebih mendidik jiwa yang antara ciri-cirinya ialah:

3- IKRAM Siswa juga menyeru masyarakat supaya sepatutnya lebih prihatin  untuk menyemarakkan budaya ilmu dan nilai daripada berhibur kerana  ilmulah yang sebenarnya akan membina kekuatan sesebuah tamadun atau  negara.


Maher Zain ‘gemparkan’ Showcase ABJZ

Kehadiran beliau memeranjatkan remaja dan belia yang memenuhi ruang Dewan Muktamar, Pusat Islam kerana peserta tidak dimaklumkan akan kehadiran beliau ke showcase ini. Dalam program yang diacarakan selebriti TV, Wardina Safiyyah ini, Maher Zain tidak menyanyikan sebarang lagu dan hanya berinteraksi bersama penonton.

Showcase ABJZ ini merupakan salah satu daripada slot “Himpunan 1000 Jiwa 1 Hati”. Dalam showcase ini, para peserta dihiburkan dengan persembahan oleh Aisyah yang lebih mesra dipanggil Ibu Aisyah dan juga kumpulan nasyid Saff One.

Aisyah menyampaikan beberapa buah lagu, salah satunya lagu popular beliau, “Syurga di Telapak Kaki Ibu” dan sebuah lagu baru berjudul “Anak”. Para peserta turut dihiburkan dengan lagu “Sandaran Kecintaan” oleh Saff One.

Selain persembahan artis, peserta turut berpeluang mendengar perkongsian daripada Prof Madya Dr Harlina dan Puan Rosmawati Zainal. Melalui segmen bicara yang dikendalikan oleh Wardina ini, peserta didedahkan dengan bahaya gejala zina yang berlaku pada zaman sekarang. Prof Madya Dr Harlina mendedahkan bahawa gejala zina ini boleh bermula hanya dengan berpegang tangan dan kemudian berpelukan, berciuman hingga akhirnya berlaku perbuatan zina.

Puan Rosmawati yang juga Pengarah Raudhatus Sakinah pula berkongsi pengalaman beliau berhadapan dengan anak-anak di pusat bimbingan dan perlindungan remaja puteri tersebut.

Showcase yang berakhir pada detik 12 tengah malam ini diakhiri dengan laungan ikrar oleh para peserta dan fasilitator. Laungan ikrar ini dipimpin oleh seorang fasilitator muda ABJZ, Amirul Faiz.


Solidariti bersama anak-anak Palestin

SHAH ALAM – Wanita IKRAM Selangor melalui Jawatankuasa Pembangunan dan Pembelaan Kanak-Kanak telah menganjurkan kempen ‘Solidariti Anak-Anak IKRAM Junior Bersama Palestin.’

Program ini menggariskan dua objektif utama iaitu untuk membangkitkan rasa kebersamaan dalam kalangan anak-anak di Malaysia terhadap krisis yang dialami oleh anak-anak Palestin dan menyemai rasa persaudaraan sesama Muslim antara anak-anak di Malaysia dan anak-anak di Palestin walaupun tidak pernah bersua muka.

“Dalam tempoh kurang seminggu penyertaan dibuka, kami mendapat lebih daripada 100 penyertaan daripada ibu bapa dan juga anak-anak di seluruh negara, malah kami turut menerima penyertaan paling jauh nun dari negara matahari terbit,” kata Pengarah kempen, Roselinee Mohammad Radzi.

“Ini menunjukkan bahawa isu Palestin mendapat perhatian semua peringkat umur termasuk kanak-kanak di negara ini”, sambung Roselinee lagi.

Melalui program ini, ibu bapa diminta merakamkan gambar anak-anak masing-masing dengan memegang plakard atau membuat aksi tertentu yang menunjukkan tanda sokongan kepada anak-anak Palestin.

Kemudian, mereka diminta untuk memuat naik gambar di media sosial masing-masing dengan meletakkan tanda pagar #IKRAMJuniorPrihatin dan #SolidaritiPalestin. Gambar-gambar yang telah dikumpulkan telah divideokan oleh penganjur.

Melalui kempen ini juga, dua orang wakil IKRAM Junior Selangor iaitu adik Nurul Batrisyia Mohd Dusuki, 8, dan adik Mujahid Afeef Mohd Ariff, 7,  telah mendeklamasikan sajak bertajuk ‘Kamu Anak Palestina’ yang dinukilkan sendiri oleh pengarah program tersebut.

Ketua Wanita IKRAM Selangor, Profesor Dr Norhasmah Sulaiman menyifatkan kempen ini satu program yang sangat baik dan bermakna yang dapat menyemai semangat persaudaraan sesama manusia walaupun tanpa pertalian darah antara kanak-kanak di Malaysia dan Palestin.

Tambahnya, kempen ini juga dapat mendidik kanak-kanak di Malaysia memahami sejarah sebenar perjuangan rakyat Palestin dalam mempertahankan negara tercinta atas bantuan ibu bapa masing-masing.

“Usaha IKRAM Junior Selangor mengadakan kempen #IKRAMJuniorPrihatin dan #SolidaritiPalestin membangkitkan semangat kanak-kanak untuk sama-sama cakna isu semasa yang berlaku di Palestin dan mengobarkan semangat mereka untuk turut sama membantu,” kata Baizura Yaso, ibu kepada peserta yang menyertai kempen.

Ketika ditanya kepada ibu kepada adik Mujahid Afeef pula, beliau menyatakan dengan penuh semangat, “Andai batu pun turut menjadi saksi perjuangan Palestina, jangan biarkan diri kita lalai tanpa merasai degup getar pejuang-pejuang al-Aqsa” dan “Palestin adalah milik kita bersama, tebarkan keamanan untuk Palestin tercinta.”

Menurut Roslinee, menjadi hasrat penganjur untuk menyampaikan video-video yang telah dihasilkan ini kepada anak-anak Palestin melalui wakil NGO kemanusiaan, Humanitarian Care Malaysia (MyCARE) di sana.

“Diharapkan dengan penyerahan video kempen ini kepada anak-anak di Palestin dapat memberikan sedikit senyuman kepada mereka di sana walau dalam saat-saat yang genting sekarang.”

Video kempen solidariti IKRAM Junior bersama Palestin ini boleh disaksikan di FB Wanita IKRAM Selangor di pautan https://fb.watch/5M8RytUjfW/.

Semoga program ini berjaya membuka minda anak-anak di Malaysia sekali gus menjadi pencetus semangat kepada mereka untuk terus cakna dan merasai kepentingan membela tanah Palestin secara berterusan.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Bebaskan Juga Monopoli Pelbagai Sektor – Pakar & NGO

SERI KEMBANGAN – Kerajaan diminta mengkaji beberapa lagi perniagaan monopoli dalam pelbagai sektor bagi mewujudkan persaingan lebih baik serta adil kepada rakyat.

Ia termasuk pengimportan makanan, perkhidmatan liputan rangkaian 5G, pembekalan ubat, perkhidmatan kerajaan secara dalam talian dan televisyen berbayar.

“Perkhidmatan tidak strategik seperti perkhidmatan kerajaan dalam talian serta dan televisyen berbayar perlu dikaji semula sebagai langkah meningkatkan mutu dan memberikan perkhidmatan yang berpatutan,” ujar pakar ekonomi, Prof Datuk Dr Shazali Abu Mansor.

Katanya, ketiadaan pilihan menyebabkan ada syarikat monopoli mengambil kesempatan ke atas pengguna.

“Mengambil contoh tayangan cerita dipertontonkan oleh stesen televisyen berbayar adalah sama dan berulang-ulang, sedangkan pelanggan membayar mahukan sesuatu yang setimpal dengan bayaran dikenakan.”

Dalam pada itu, Setiausaha Agung Gabungan Persatuan-Persatuan Pengguna Malaysia (FOMCA), Datuk Dr Paul Selvaraj pula menggesa kerajaan menumpukan usaha membebaskan monopoli khususnya dalam sektor perubatan dan makanan.

“Selain monopoli syarikat tertentu, kerajaan juga perlu menyiasat penubuhan sesuatu konsortium atau kartel yang cenderung bersifat manipulatif serta ‘berkuasa’ mengawal pasaran,” kata beliau.

Justeru, beliau menyarankan Suruhanjaya Persaingan Malaysia (MyCC) mendedahkan senarai syarikat dikesan memonopoli sektor tertentu supaya tindakan boleh diambil, antaranya memecahkan monopoli mereka dalam pasaran demi kepentingan rakyat.

“Tidak kira konsortium atau syarikat macam mana sekalipun, pastikan ia tidak ada kawalan khususnya dari segi harga dan tidak membesar sampai ia boleh menetapkan harga pasaran. Jika ada persaingan, ia tidak boleh tetapkan harga.”

Menurutnya, MyCC sepatutnya keluarkan senarai syarikat memonopoli walaupun suruhanjaya itu berdepan implikasi undang-undang, tetapi mereka harus ambil tindakan kerana MyCC ada kuasa dan perlu menerajui usaha ini.

“Kami kecewa dengan peranan yang sepatutnya dimainkan suruhanjaya itu yang dilihat sedikit lambat,” ujar Selvaraj.

Mengulas lanjut peranan MyCC berhubung isu monopoli dengan mengambil contoh isu monopoli Touch ‘n Go (TnG), beliau berkata, pihaknya membuat aduan sejak lima tahun lalu, namun tiada tindakan diambil.

Dalam pada itu, Ketua Pegawai Eksekutif Sekretariat Majlis Pemulihan Negara (MPN), Tan Sri Dr Sulaiman Mahbob pula mencadangkan tempoh 15 tahun sudah cukup untuk kerajaan membantu sesebuah syarikat dapatkan keuntungan menerusi dasar monopoli.

“Tempoh monopoli yang panjang sehingga 30 tahun boleh mengekang pertumbuhan ekonomi dan memberi kesan kepada rakyat sebagai pengguna berdasarkan teori, hanya industri utiliti sahaja yang patut diberikan monopoli. Bagaimanapun dari segi dasar, kerajaan sudah memberikan monopoli kepada beberapa syarikat.”

Beliau berkata, tidak mengapa memberikan monopoli tersebut, tetapi jangan untuk tempoh yang terlalu lama kerana ia tidak menggalakkan persaingan..

Mengulas perkhidmatan atau syarikat mengamalkan monopoli yang perlu dikaji semula, Sulaiman berkata, antaranya syarikat yang membekalkan ubat-ubatan kepada hospital.

“Produk yang dijual atau dibekalkan syarikat monopoli kadangkala tidak berkualiti kerana tiada desakan kuat datang dari kalangan pengguna, sebagaimana dalam pasaran kompetitif yang beroperasi secara terbuka,” tegasnya.

Terdahulu, Perdana Menteri, Dato’ Seri Anwar Ibrahim berkata, kerajaan akan mengkaji semula semua syarikat yang menikmati monopoli pada masa lalu sebagai usaha memastikan perkhidmatan ditawarkan lebih berdaya saing antara mereka.

Katanya, semua kementerian sudah diminta mengkaji syarikat monopoli sedia ada di bawah bidang kuasa mereka dalam menggalakkan pembangunan ekonomi yang telus serta persaingan yang adil.

Selain itu, pakar ekonomi dan persatuan pengguna berpendapat, perkhidmatan atau barangan ditawarkan syarikat tunggal selama ini antara faktor orang ramai terpaksa menanggung kos tinggi disebabkan tidak mempunyai pilihan lain.

Malah, mereka juga menegaskan, monopoli boleh dilaksanakan, namun kerajaan perlu memendekkan tempoh yang diberikan kepada sesebuah syarikat bagi membenarkan persaingan.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Malaysia masih kekal 4 angka sehari

“Daripada jumlah tersebut sebanyak 2,680 kes tempatan, 10 kes import direkodkan,” demikian ujar beliau menerusi Twitter rasminya.

Tambahnya, kadar kebolehjangkitan Covid-19 atau Ro/Rt pada jangkaan mengikut kes seharian untuk seluruh negara adalah 1.12.

Dalam pada itu, data terbaharu Johns Hopkins University menunjukkan jumlah kumulatif kes positif Covid-19 seluruh dunia kini lebih 146.72 juta kes dengan 800,000 kes baharu dikesan dalam tempoh 24 jam lepas.

Amerika Syarikat masih kekal negara paling teruk terjejas dengan lebih 32.07 juta kes, diikuti India dengan 16.96 juta kes dan Brazil dengan lebih 14.30 juta kes.

Manakala negara yang melebihi angka 5 juta kes ialah Perancis, sementara Rusia, Turki dan United Kingdom melebihi 4 juta kes.

Afrika Selatan, Czech, Indonesia, Peru, Kanada, Chile, Romania dan Belanda pula antara negara yang merekodkan lebih sejuta kes positif.

Negara dalam lingkungan 300,000 hingga 500,000 kes termasuk Jepun, Lebanon, Arab Saudi, Panama, Slovakia dan Malaysia, manakala negara lain merekodkan angka positif antara 100,000 dan 300,000 kes.

Sementara itu, angka kematian akibat Covid-19 seluruh dunia kini melebihi 3.1 juta kes dengan AS masih kekal merekodkan jumlah kematian tertinggi iaitu lebih 572,000 kes.


Demokrasi Rundingan: Langkah ke hadapan untuk Malaysia?

Minggu lepas adalah waktu yang penuh gejolak dalam lanskap politik tanah air, ketika negara menghadapi saat getir untuk membendung pandemik Covid-19 beserta masalah ekonomi dan sosial yang melanda.

Mesyuarat Majlis Raja-Raja yang dinanti-nantikan pada 16 Jun diharap dapat memberi petunjuk jalan keluar dari kemelut yang mencengkam serta penyelesaian kepada teka-teki politik yang melanda Malaysia ketika ini.

Sebelum mesyuarat berkenaan, pada 15 Jun, satu kenyataan yang mewakili suara rakyat daripada gabungan lebih empat puluh Badan Bukan Kerajaan (NGO) dan Pertubuhan Masyarakat Madani (CSO) telah dikeluarkan, hasil inisiatif Pertubuhan IKRAM Malaysia (IKRAM).

Antara lain, kenyataan itu disokong oleh Gabungan Bertindak Malaysia (GBM), G25, Dewan Perhimpunan Cina Kuala Lumpur dan Selangor (KLSCAH) dan Angkatan Belia Islam Malaysia (ABIM).

Empat tuntutan dikemukakan dalam kenyataan berkenaan. Pertama adalah untuk membuka semula parlimen. Kedua adalah untuk ahli politik merentas parti agar mengetepikan perbezaan mereka dan bekerjasama bagi menyelesaikan krisis kesihatan, ekonomi dan sosial yang melanda.

Ketiga adalah agar perintah Darurat tidak dilanjutkan selepas 1 Ogos 2021. Keempat adalah untuk NGO dan CSO serta pakar dan teknokrat dilibatkan dalam menangani isu-isu yang dihadapi negara.

Mewakili sektor ketiga yang sering dipinggirkan, tuntutan tersebut diumumkan ketika pembentangan pelan pemulihan oleh Perdana Menteri dan juga pemimpin pembangkang telah diumumkan.

Selepas mesyuarat Majlis Raja-Raja, kenyataan akhbar oleh Penyimpan Mohor Besar Raja-Raja membuktikan bahawa Yang di-Pertuan Agong dan Raja-Raja Melayu telah mendengar suara dan penderitaan rakyat.

Kenyataan tersebut menegaskan seruan untuk membuka parlimen, tidak memanjangkan Darurat setelah 1 Ogos 2021 dan mendesak pendekatan inklusif diambil untuk mengatasi krisis negara.

Pendirian Yang di-Pertuan Agong dan Raja-Raja Melayu disambut baik dan dipuji oleh rakyat Malaysia daripada pelbagai lapisan, termasuk NGO dan CSO.

NGO dan CSO melahirkan rasa syukur kerana suara mereka didengari. Hal ini kerana pendirian Yang di-Pertuan Agong dan Raja-Raja Melayu adalah bertepatan dengan empat tuntutan NGO dan CSO yang dikeluarkan sebelum berlangsung mesyuarat Majlis Raja-Raja.

Walau bagaimanapun, mengambil kira pelbagai isu sosioekonomi dan politik yang diburukkan lagi oleh pandemik Covid-19, perjalanan masih lagi jauh.

Selain isu-isu berkenaan, terdapat isu-isu perlembagaan seperti yang disebut oleh pakar perlembagaan, Prof. Datuk Dr. Shad Saleem Faruqi baru-baru ini. Satu situasi yang mungkin berlaku selepas 1 Ogos ialah jika Perdana Menteri mengalami kekalahan dalam undi tidak percaya di Dewan Rakyat dan pada masa yang sama, tidak ada pihak lain yang mendapat majoriti yang stabil di parlimen.

Namun demikian, umum berpendapat bahawa untuk maju ke hadapan secara konstruktif, pelan pemulihan yang dikemukakan oleh kerajaan dan pembangkang harus dibahas dengan teliti, diperdebatkan dan akhirnya distrategikan untuk pelaksanaan. Negara kini sangat memerlukan idea terbaik merentasi kepentingan politik untuk diterjemahkan dalam tindakan-tindakan dasar sebelum terlambat.

Ketiadaan proses semak dan imbang ke atas pihak Eksekutif setelah perintah Darurat dikuatkuasakan sejak Januari lalu telah memburukkan lagi keadaan. Oleh itu, terdapat keperluan yang mendesak bagi parlimen untuk bersidang secepat mungkin untuk membolehkan proses semak dan imbang berlaku.

Untuk melengkapkan proses semak dan imbang oleh ahli-ahli parlimen, pendekatan “seluruh masyarakat” (“whole-of-society”) seperti yang digariskan oleh Yang di-Pertuan Agong dan Raja-Raja Melayu dan juga kenyataan oleh NGO dan CSO minggu lepas, adalah disyorkan untuk menyelesaikan kemelut yang melanda.

Untuk melaksanakannya, dicadangkan agar satu sidang perundingan yang inklusif dibentuk oleh parlimen dengan melibatkan keanggotaan pakar, teknokrat dan pemimpin NGO/CSO. Idea sidang perundingan ini bukanlah perkara baru, malah negara Ireland telah menunjukkan satu contoh yang sangat baik.

Dalam hal ini, Sidang Warga (Citizens’ Assembly) di Ireland dibentuk untuk membincangkan isu-isu nasional. Sidang Warga berkenaan mempertimbangkan dengan teliti sesuatu isu dan mengemukakan cadangan dasar untuk dibentang dan dibahaskan di parlimen.

Ini adalah satu bentuk demokrasi rundingan yang boleh dicontohi oleh Malaysia mengambil kira kemelut yang melanda. Namun, adakah Malaysia sudah bersedia untuk menerima pendekatan ini?

Badlishah Sham Baharin, Timbalan Presiden, Pertubuhan IKRAM Malaysia (IKRAM)
Mohammad Abdul Hamid, Perunding polisi awam

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Kematian pertama kes Rabies

“Ia merupakan kes Rabies pertama yang dilaporkan pada tahun ini dan merupakan kes ke-23 bagi wabak Rabies Sarawak yang diisytiharkan sejak 31 Julai 2017.”

Kes ini adalah seorang kanak-kanak perempuan, warganegara Malaysia yang berumur lima (5) tahun yang tinggal di Bandar Sibu, Sarawak.

“Ia pernah diserang dan digigit oleh anjing liar pada 8 Mac 2020 di bahagian muka, mulut dan kelopak mata,” maklumnya juga memberitahu, kes Rabies terakhir yang dilaporkan di Sarawak adalah pada 8 November 2019 lalu.

Namun, luka gigitan tersebut tidak dicuci dengan aliran air bersih dan sabun sejurus selepas kejadian dan kemudiannya telah dibawa untuk mendapatkan rawatan di Hospital Sibu pada hari yang sama.

“Ia telah mendapat suntikan vaksin anti-tetanus, suntikan Rabies Immunoglobulin (RIG) dan dua (2) dos suntikan vaksin anti-rabies semasa dirawat di Hospital Sibu. Pada 13 Mac 2020, kanak-kanak itu telah didiscaj dalam keadaan sihat.”

Pada 24 Mac 2020 lalu, ia telah dibawa untuk mendapatkan rawatan di sebuah Klinik Komuniti di Bandar Sibu kerana demam dan seterusnya ke Hospital Sibu pada 25 Mac 2020 kerana sakit tekak dan sukar untuk menelan air serta sering berhalusinasi.

“Kanak-kanak tersebut telah dimasukkan ke wad untuk rawatan lanjut, tetapi keadaannya bertambah teruk dan telah disahkan meninggal dunia pada keesokan harinya, yang mana punca kematian adalah disebabkan rabies encephalitis,” katanya menerusi kenyataan media yang dikeluarkan.

Sebelumnya, pada 26 Mac 2020 sampel kanak-kanak tersebut telah diambil dan disahkan positif Rabies oleh Makmal Perubatan, Universiti Malaysia Sarawak (UNIMAS) pada semalam, 29 Mac 2020.

Anjing liar yang mengigitnya juga dilaporkan telah mati pada 10 Mac 2020 namun tiada sampel yang diambil.

“Justeru, KKM ingin menasihati orang awam agar mengambil langkah-langkah pencegahan seperti berikut bagi mengelakkan daripada penyakit rabies:

1. Cuci bahagian tubuh yang digigit anjing atau haiwan lain dengan air mengalir dan sabun selama 15 minit bagi menghilangkan kesan air liur;

2. Dapatkan rawatan segera di klinik kesihatan atau hospital terdekat jika digigit oleh haiwan peliharaan yang agresif atau anjing liar;

3. Pastikan anjing peliharaan telah mendapat suntikan anti-rabies di klinik haiwan terdekat dan elakkan ia bercampur dengan anjing atau haiwan liar;

4. Jika anjing atau kucing peliharaan didapati berubah tingkahlaku termasuk agresif, dapatkan rawatan segera di klinik haiwan dan laporkan kepada Jabatan Perkhidmatan Veterinar berhampiran;

5. Laporkan kepada Pihak Berkuasa Tempatan jika terdapat anjing liar yang berkeliaran di kawasan tempat tinggal; dan

6. Sentiasa mengekalkan tahap kebersihan diri yang tinggi seperti amalan mencuci tangan dengan betul menggunakan air dan sabun selepas menyentuh haiwan peliharaan.”

Dalam pada itu, jelas Dr Noor Hisham, KKM dan JKN Sarawak komited dan akan mempertingkatkan kerjasama dengan Kerajaan Negeri Sarawak, Jabatan Perkhidmatan Veterinar serta agensi-agensi lain bagi memastikan langkah-langkah pencegahan dan kawalan jangkitan virus Rabies dilaksanakan secara menyeluruh.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Segera harmonikan bidang kuasa Mahkamah, Undang-undang Sivil & Syariah

Seluruh negara dikejutkan dengan penghakiman Mahkamah Persekutuan yang telah memutuskan penukaran agama anak-anak Muhammad Ridhuan Abdullah dan Puan Indira Gandhi hampir 10 tahun lalu kepada Islam adalah tidak sah di sisi undang-undang.

Pelbagai pihak telah memberikan reaksi. Ada yang mengalu-alukan keputusan ini manakala ada pula yang menganggap bahawa ini satu kekalahan bagi pihak Islam dan memberi amaran akan berlakunya tindak balas dan kekacauan.

Pertubuhan IKRAM Malaysia (IKRAM) mengajak semua pihak untuk bertindak rasional dan menghormati keputusan Mahkamah Persekutuan meskipun tidak bersetuju sepenuhnya dengan keputusan tersebut. Yang nyata, telah berlaku pertindanan dan ketidakharmonian antara Mahkamah dan Undang-undang Sivil dan Syariah.

IKRAM mengalu-alukan penubuhan Bahagian Syariah dan Pengharmonian Undang-Undang oleh Jabatan Peguam Negara. Penubuhan Bahagian ini diharap dapat menyelesaikan pertikaian yang berlaku antara bidang kuasa Mahkamah Syariah dan Mahkamah Sivil serta Undang-undang Syariah dan Undang-undang Sivil.

Sebelum ini Mesyuarat Jemaah Menteri pada 4 Ogos 2017 telah bersetuju menubuhkan Jawatankuasa Memperkasa Mahkamah Syariah (JKMMS) yang dipengerusikan oleh Tan Sri Dr Mohd Yusof Noor. Terdapat enam kluster di bawah Jawatankuasa ini di mana salah satunya adalah Kluster Pengharmonian antara Undang-Undang Sivil dan Undang-Undang Syariah.

IKRAM berharap dengan penubuhan pelbagai institusi ini, usaha pengharmonian ini akan dapat dipercepatkan. Semua pihak yang berkepakaran hendaklah dibawa berunding agar keadilan bagi semua dapat ditegakkan.

IKRAM menyeru semua pihak beriltizam untuk menghormati Perlembagaan Malaysia serta memainkan peranan mengendurkan sebarang ketegangan serta memelihara perpaduan kaum bagi menjamin kestabilan politik dan keselamatan negara.

Sebarang usaha bagi menimbulkan keresahan dalam kalangan masyarakat perlu ditangani dengan segera.

Dr Hj Mohd Parid Sheikh AhmadPresiden Pertubuhan IKRAM Malaysia


Jangan ambil alih tugas lelaki

“Jadi inilah peranan wanita. Kita tidak boleh pandang rendah kepada suri rumah yang di rumah walaupun ia tidak menjana pendapatan tetapi mendidik anak-anak generasi akan datang supaya menjadi satu generasi yang lebih mantap yang lebih bertanggungjawab serta lebih prihatin,” ujarnya ketika sesi sidang media setelah merasmikan Konvensyen Suri di Mega Glory Hall, Ostia Bangi, di sini.

Beliau berpandangan keruntuhan akhlak lelaki dan wanita, keruntuhan rumahtangga dan sebagainya adalah bermula daripada masa kecil mereka, development child.

“Dan itulah peranan para suri rumah terhadap keluarganya.”

Menurutnya, peratusan wanita yang bekerja di Malaysia ialah 54 peratus iaitu lebih 8% daripada yang tidak berkerja.

“Suri rumah yang tidak bekerja di Malaysia ialah 46%. Dan 54% daripadanya adalah wanita berkerja. Dan ia sangat seimbang,” jelasnya kepada media.

Kategori umur suri rumah yang dinyatakan beliau adalah sekitar 15 hingga 60 tahun.

“Majoritinya, yang hadir hari ini sangat muda seperti baru habis belajar, berusia bawah 30 tahun. Tetapi mereka bersemangat bawa anak-anak hadir ke Konvensyen Suri ini dan pihak penganjur sangat prihatin menyediakan ruang nursery,” ujar Mariam Mas.

Dalam pada itu, beliau menyeru kepada semua wanita, jangan mengambil alih tugas lelaki.

“Ya, jangan sesekali kita ambil tugas lelaki. Contohnya, membayar sewa rumah, daftar anak sekolah, dan lain-lainnya. Kerana alasan yang sering diberikan kaum lelaki, “Tak mengapalah, awakkan kerja.”

Menjadi kerisauan beliau ialah apabila lama kelamaan suami melepaskan tanggungjawabnya dan mengabaikan kewajipannya kepada keluarga.

“Tentu setiap kita inginkan yang terbaik untuk keluarga.  Jadi wanita perlulah cerdik dalam bertindak,” tegasnya.

Menurutnya, sekarang ini kita ada ikon, mereka yang berkerja seperti Neelofa seorang ahli perniagaan. Beliau berjaya walaupun tidak bekerja sepenuh masa. Dan Raja Natasha Puteri Sultan Selangor, seorang isteri yang aktif dalam organisasi NGO.

“Jika boleh, saya nak Wanita IKRAM dan Suri Rumah Rahmah (SRR), pilih ikon wanita yang tidak berkerja tetapi boleh dicontohi oleh suri-suri rumah yang lain dan masyarakat.”

Tambahnya lagi, kalau nak kata, kita sering mendengar ikon ibu mithali, mereka duduk rumah dan mendidik anak yang mana semuanya berjaya.

“Tetapi yang ini, kita mahukan yang suri rumah yang lead the society, yang terlibat dalam dirinya, keluarganya dan masyarakat. Walaupun mereka suri rumah sepenuh masa, tetapi ia ada penglibatannya dan menyusun masanya bersama masyarakat dengan keluarganya dan juga dengan dirinya sendiri.”

Konvensyen pertama anjuran SRR dengan kerjasama Wanita IKRAM dan LPPKN ini bertujuan mewujudkan support group SRR iaitu menyokong suri rumah yang lain, dan memberikan keyakinan suri-suri rumah ini boleh melakukan sesuatu.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Perpaduan Bermula di Rumah: Hidupkan Makna Lita’arafu

Pernahkah anda terfikir, “Apa sebenarnya yang menyatukan kita, rakyat Malaysia?”

Apabila tiba musim Sukan SEA atau Piala AFF, pasukan bola sepak negara, Sang Harimau Malaya nampaknya berjaya menyatukan rakyat Malaysia tidak kira bangsa.

Saat tiba pertandingan badminton antarabangsa, para jaguh badminton negara seperti Lee Chong Wei, Lee Zi Jia dan rakan-rakannya pula jadi tumpuan dan menjadi penyatu rakyat seluruh negara.

Pada bulan kemerdekaan pula, lagu-lagu merdeka dan patriotik bersahutan dan menjadi laungan bersama, baik Cina, Melayu, India, Kadazan, Iban, dan suku kaum lainnya.

Segarkan semula semangat perpaduan

Namun, kesatuan dan perpaduan itu seolah bermusim dan seketika sahaja. Dari masa ke semasa, perpaduan itu mulai goyah. Sebagai contoh, ketika musim pilihan raya berlangsung, segelintir ahli dan penyokong politik mempermainkan isu agama dan perkauman.

Terdapat juga video-video tular yang memperlihatkan diskriminasi terhadap sesebuah kaum. Tanpa mengambil kira asal, latar belakang mahaunpun masa video tersebut dirakam, ia telah disebarkan dengan tujuan memainkan sentimen tertentu dan berjaya melemahkan ikatan perpaduan di Malaysia.

Memahami hakikat ini, semangat perpaduan yang ada ini perlu sentiasa disegarkan semula dan saya yakin ia perlu bermula dari dalam rumah kita.

Kesedaran ini perlu dimulakan dengan menanamkan fikrah dan keyakinan kepada ahli keluarga di rumah kita, bahawa perpaduan itu sangat dianjurkan dalam Islam.

Di sini, peranan para ibu dan ayah menjadi sangat penting dalam mendidik anak-anak. Paksinya tentulah Surah al-Hujurat ayat ke-13.

Dalam ayat ini, Allah menyeru seluruh umat manusia, baik lelaki atau perempuan, yang asalnya dari suku dan bangsa yang pelbagai, bahawa kemuliaan seseorang itu terletak pada tahap ketakwaan dirinya.

Oleh itu, kita sewajarnya menanamkan kefahaman ini kepada anggota keluarga untuk menumpukan usaha meningkatkan kualiti dan kapasiti diri sendiri, walau sebanyak  mana pun dimensi perbezaan kita.

Menarik untuk diperhatikan juga dalam ayat ini, Allah menyatakan tujuan kita diciptakan berbeza satu dengan yang lain adalah  “Lita’arafu”, agar kita saling mengenal antara satu sama lain.

Bagaimana cara menghidupkan konsep Lita’arafu di rumah kita? Tentulah dengan cara menggalakkan ahli keluarga kita berkenal-kenalan dengan rakan dan jiran tetangga, termasuk yang berlainan agama dan bangsa dengan kita.

Sungguh ironi jika kita hidup bertahun-tahun di suatu kawasan, berjiran dengan orang Cina, India, Kadazan dan sebagainya, tapi namanya pun kita tidak pernah ambil tahu, berapa anaknya, dari mana dia berasal dan seterusnya.

Di samping itu, ayuh kita sama-sama kenali agama, dan adat suku bangsa lain, perayaan mereka dan sambutan yang mereka rayakan. Dengan cara ini, kita akan lebih menghormati kepelbagaian yang ada dalam masyarakat kita.

Jangan lupa untuk proaktif memperkenalkan diri kita terlebih dahulu berserta nilai-nilai kebaikan agama kita dan sentiasa mempraktikkan akhlak mulia dalam pergaulan. Semoga dengan akhlak yang baik itu, jiran tetangga kita tertarik mengenali agama dan budaya kita.

Bukankah dalam mafhum sebuah hadis dinyatakan tujuan nabi diutus adalah “Li utammima makarimal akhlaq”, iaitu menyempurnakan akhlak yang mulia?

Tahukah anda, selain Al-Hujurat ayat ke-13, ayat sebelumnya, ayat ke-12 juga mengajarkan kepada kita petua meningkatkan perpaduan yang boleh kita amalkan?

Petua pertama adalah “Ijtanibu kathiran minaz zhan”, elakkan daripada terlalu banyak bersangka negatif kepada orang lain. Yang kedua, “Wa la tajassasuu”, jauhi kebiasaan suka mencari kesalahan orang.

Lalu yang terakhir Allah berfirman “Wa la yaghtab ba’dhukum ba’dhan” yang bermaksud, jangan suka memburukkan orang lain di belakang mereka. Didiklah anak-anak kita dengan tiga petua ini, nescaya akan lebih erat perpaduan di antara kita.

Selain itu, galakkan ahli keluarga kita untuk berkongsi keharmonian dan perpaduan antara pelbagai kaum ini di media sosial. Sudah terlalu banyak kandungan (content) yang mengganggu keharmonian perpaduan di negara kita.

Apa kata kita kongsi dan perbanyak kandungan yang memperlihatkan sisi-sisi persamaan yang ada di antara kita. Semoga lebih ramai orang yang mendapat manfaat daripada perkongsian positif tentang perpaduan di Facebook, Instagram, Tiktok, dan media sosial lainnya sehingga mereka juga berusaha untuk mengekalkan perpaduan yang kita impikan ini.

Setelah merenung panjang, saya yakin perpaduan itu hanya dapat dicapai dengan usaha yang berterusan dan sokongan semua komponen masyarakat.

Ia mustahil dicapai hanya dengan program daripada kerajaan, sekolah dan entiti lain. Akan tetapi, ia perlu disokong dan selalu dipupuk semula oleh NGO dan rakyat yang proaktif, termasuk memulakan usaha ini dari skop yang paling kecil, iaitu di rumah kita sendiri.

Selaras dengan slogan Hari Kebangsaan tahun ini iaitu ‘Malaysia Madani: Tekad Perpaduan, Penuhi Harapan’, besar harapan kita agar tekad perpaduan itu bermula dari rumah kita dan kitalah yang menjadi pelopornya.

Sehingga pada akhirnya kita dapat penuhi harapan yang sudah lama kita idamkan, iaitu harapan agar Malaysia menjadi negara sejahtera yang madani, tentunya dengan makna yang sangat luas, yang terinspirasi dari Negara Madinah yang dibina oleh junjungan mulia Nabi Muhammad SAW.

Akhir kata, Salam Perpaduan, Salam Harmoni dan Salam Rahmah untuk semua.

Ustazah Sallawahiu Mohd Salleh
Ketua Wanita
Pertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Asy-Syahid Dr Morsi, semangat dan daya juangmu akan terus hidup

Pertubuhan IKRAM Malaysia (IKRAM) berasa amat sedih atas pemergian mantan Presiden Mesir, Dr Mohamed Morsi setelah pengsan di mahkamah di Kaherah, Mesir pada 17 Jun 2019.

Dr Mohamed Morsi telah dipilih sebagai Presiden secara sah dalam pilhan raya setelah revolusi kebangkitan rakyat Mesir pada 2011 dan beliau tidak pernah lekang daripada memelihara dan memperjuangkan hak rakyat untuk kebebasan, kedaulatan dan kehidupan bermaruah.

Dizalimi dengan penyeksaan dan pengadilan yang tidak adil, dunia menyaksikan beliau syahid dalam nafas akhir perjuangan beliau yang penuh dengan kesabaran dan berpendirian teguh.

Beliau akan kekal sebagai salah seorang pemimpin dunia yang mengorbankan nyawa untuk rakyat dan negara mereka.

وَلَا تَحْسَبَنَّ الَّذِينَ قُتِلُوا فِي سَبِيلِ اللَّهِ أَمْوَاتًا ۚ بَلْ أَحْيَاءٌ عِندَ رَبِّهِمْ يُرْزَقُونَ فَرِحِينَ بِمَا آتَاهُمُ اللَّهُ مِن فَضْلِهِ وَيَسْتَبْشِرُونَ بِالَّذِينَ لَمْ يَلْحَقُوا بِهِم مِّنْ خَلْفِهِمْ أَلَّا خَوْفٌ عَلَيْهِمْ وَلَا هُمْ يَحْزَنُونَ

“Dan jangan sekali-kali engkau menyangka orang-orang yang terbunuh (yang gugur syahid) pada jalan Allah itu mati, (mereka tidak mati) bahkan mereka adalah hidup (secara istimewa) di sisi Tuhan mereka dengan mendapat rezeki. (Dan juga) mereka bersukacita dengan kurniaan Allah (balasan mati syahid) yang telah dilimpahkan kepada mereka dan mereka bergembira dengan berita baik mengenai (saudara-saudaranya) orang-orang (Islam yang sedang berjuang), yang masih tinggal di belakang, yang belum (mati dan belum) sampai kepada mereka, (iaitu) bahawa tidak ada kebimbangan (dari berlakunya kejadian yang tidak baik) terhadap mereka dan mereka pula tidak akan berdukacita.” (Ali Imran: 169-170)

IKRAM merakamkan ucapan takziah buat keluarga almarhum, anggota Freedom and Justice Party (FJP) dan Ikhwan Muslimin, rakyat Mesir dan umat Islam yang terkesan dengan peristiwa ini.

Semoga bumi Mesir akan bebas daripada cengkaman kebuntuan dan mekar unggul berasaskan sejarahnya dan jati diri rakyatnya yang kaya seperti yang diimpikan oleh Dr Mohamed Morsi.

Dr Hj Mohd Parid Sheikh AhmadPresidenPertubuhan IKRAM Malaysia


Building bridges through engagement and dialogue

National unity and social cohesion are of paramount importance for diverse, multiethnic Malaysia. The importance has been recognised since the formative years of the nation.

Central being the Rukun Negara which embodies our aspiration to be a peaceful multiracial nation. The New Economic Policy shares similar ambition too, with clear end goal for national unity.

However, fast forward to several decades later, unity and social cohesion remains as one of the key challenges for the country, even after the implementation of various initiatives over the years.

If we are in search of a new formulae, perhaps the words of Kofi Annan serves as a good reminder, “We may have different religions, different languages, different colored skin but we all belong to one human race.”

By recognising humanity as one race while acknowledging our differences, we would be guided towards accepting the diversity in human life. Following the recognition, then learning to create strength from this diversity would just be next step, naturally.

The whole process is not easy, as evidenced through the on-going unity and social cohesion challenges faced by the country. However, as a social species, it is inevitable that humans work, cooperate and collaborate with each other. It would be to our own benefits to be inclusive, socially, politically and economically.

Recent research by a renowned psychologist Prof. Dr. Lisa Feldman Barrett shows that there is great biological benefit just by treating people with basic human dignity. In her own words, “We live longer, collaborate better, and innovate more. We also learn from each other better, which ultimately helps us forge a stronger democracy.”

National unity and social cohesion cannot exist without trust. Saying words of encouragement, goodwill and kindliness can have a great impact on building trust between humans. On the contrary, words of hate, despise and loathe will only widen the gap and bring disharmony within society.

Hence, humans need dialogue and engagement to build trust and goodwill among each other. There must be attempts to seek to understand and be understood, especially among members of our diverse society.

To inculcate harmony and unity among Malaysians, we need to build bridges through dialogue and engagement even with people whom we are uncomfortable with.

Incidents such as the objection to the sale of liquor at a newly-opened supermarket in Puncak Alam last December could have been resolved amicably if there were dialogue and engagement between relevant stakeholders.

Similarly, potential conflicts which may arise from incident such as the Seafield Temple riot in 2018 or any similar incident in the future could be resolved if a mechanism of conflict resolution is put in place.

In a plural society like Malaysia, racial tension can easily be triggered by unsavoury words or purported discriminatory action against a certain group. Thus, dialogue and engagement should be a key approach to turn from discord to harmony, especially in the current age of social media and misinformation.

Badlishah Sham Baharin
Deputy President, IKRAM

Mohammad Abdul Hamid
Founder, Behavourial Insights

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Ainullotfi dipilih Naib Presiden MAKPEM

Beliau yang dipilih dalam Perhimpunan Agung Tahunan MAKPEM Ke-39 pada Sabtu, 29 Julai 2017 di Hotel Grand Darulmakmur di sini, merupakan salah seorang daripada tiga muka baru dalam Jawatankuasa Tertinggi Pengurusan MAKPEM kali ini.

Perhimpunan Agung Tahunan MAKPEM kali ini dihadiri oleh lebih daripada 100 orang perwakilan dan pemerhati daripada 33 pertubuhan kebangsaan, 13 majlis kebajikan masyarakat negeri  dan sembilan (9) pertubuhan bersekutu dari seluruh negara.

Perasmiannya telah disempurnakan pada malam sebelumnya oleh YB Dato’ Hajjah Shahaniza Shamsuddin, Pengerusi Jawatankuasa Pembangunan Wanita dan Keluarga, Komunikasi dan Multimedia Negeri Pahang mewakili YAB Menteri Besar Pahang dalam majlis makan malam meraikan perwakilan dan jemputan.

Sementara itu, kedua-dua Presiden MAKPEM, iaitu Dato’ Setia Amar Segara Dato Sri Haji Halim Haji Ibrahim dan Timbalan, Datin Paduka Hajjah Khatijah Sulieman, telah terpilih sekali lagi secara sebulat suara tanpa pertandingan.

Ainullotfi (dua dari kiri) bersama Jawatankuasa Tertinggi Pengurusan MAKPEM 2017-2020 dan semasa majlis makan malam

Dalam ucapannya semasa sesi penggulungan, Prof. Madya Ainullotfi menyatakan bahawa beliau terharu dipilih kerana tidak pernah menjangka akan dicalonkan dan mengucapkan terima kasih atas kepercayaan yang telah diberikan oleh para perwakilan kepadanya.

Beliau berharap dapat menyumbang sebaiknya kepada MAKPEM dan usaha-usaha khidmat masyarakat di tanah air.

Dalam pertemuan selepas majlis, Ainullotfi menyatakan bahawa kerja-kerja khidmat masyarakat merupakan suatu aspek yang penting dalam pembangunan masyarakat yang tidak boleh diabaikan atau dikesampingkan.

“Masyarakat perlu dipupuk untuk menyemai sikap bersedia menyumbang untuk membantu gologan yang memerlukan dan tersisih, dan ini perlu dimulai daripada pendidikan anak-anak di sekolah lagi,” katanya

Jelasnya, kerja-kerja amal khidmat masyarakat adalah suatu yang merentasi batas-batas ras, agama dan sempadan, yang dapat memupuk rasa kerbersamaan dalam membina sebuah negara yang bersatu dan makmur.

“IKRAM akan terus bersama dengan MAKPEM dan rakan-rakan NGO lain bagi menjayakan usaha-usaha ini dan mengarusperdanakan pemikiran masyarakat yang prihatin dan penyayang, terutamanya bagi membantu golongan dhu’afa, gelandangan, warga emas, OKU, malah termasuk usaha-usaha seperti kempen mencegah merokok, vape dan dadah,” ujarnya.

Senarai Ahli-ahli Jawatankuasa Tertinggi Pengurusan MAKPEM bagi Sesi 2017-2020

Presiden: Dato’ Setia Amar Segara Dato’ Sri Haji Halim Haji Ibrahim

Timbalan Presiden: Datin Paduka Hajjah Khatijah Sulieman

Naib Presiden: Puan Siti Amen Haji RumanDr Sulaiman Abdul MutalibDato’ Mah Hassan Haji OmarProf Madya Haji Ainullotfi Dato’ Seri Abdul Latif

Setiausaha Agung Kehormat: Puan Salmah Nordin

Bendahari Agung Kehormat: The Revd Canon Samuel D John

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Pilihan Raya Turkiye 2023 Cabaran Terbesar Erdogan

Rakyat Turkiye akan mengundi Ahad ini, 14 Mei dalam pilihan raya presiden dan parlimen negara itu, melibatkan 64 juta pengundi yang layak.

Para pemerhati menjangkakan bahawa pilihan raya kali ini akan memberikan ujian paling sukar dalam tempoh 20 tahun kepada Presiden Recep Tayyip Erdogan sebagai pemimpin negara itu.

Ekonomi Turkiye yang sedang bergelut ketika ini telah memberi tamparan kepada Erdogan, manakala pesaingnya, memanfaatkan situasi itu dan berjanji untuk memperbaiki keadaan tersebut.

Namun begitu, Erdogan dan Parti Keadilan dan Pembangunan (AKP) masih mempunyai sokongan padu dalam kalangan sebilangan besar nasionalis dan konservatif agama, khususnya di kawasan Anatolia, yang menganggap kemenangan pembangkang sebagai kembali ke era yang mana mereka berasa tertindas.

Pilihan raya presiden dan parlimen Turkiye diadakan pada hari yang sama setiap lima tahun. Tahun ini, pilihan raya mulanya dijadualkan pada 18 Jun tetapi dibawa ke 14 Mei.

Pada Julai 2018, Turkiye beralih daripada sistem parlimen kepada sistem presiden. Dalam sistem baharu itu, pengundi memilih presiden secara terus dan peranan perdana menteri telah dimansuhkan.

Seorang calon memerlukan lebih separuh daripada undi presiden untuk menang. Bagaimanapun, jika tiada siapa yang mencapai 50 peratus undi, dua calon teratas akan bertanding dalam undian penentu dua minggu kemudian.

Pengundi juga akan memilih seramai 600 ahli Perhimpunan Agung Kebangsaan (Parlimen) melalui sistem perwakilan berkadar, dengan memilih senarai parti di daerah mereka.

Recep Tayyip Erdogan, 69, adalah penyandang Presiden yang bertanding untuk Perikatan Rakyat (People’s Alliance), gabungan partinya, AKP dan beberapa parti sayap kanan.

Semasa pemerintahannya selama 20 tahun, Erdogan menjadi perdana menteri selama 11 tahun sebelum menjadi presiden pada 2014.

Beliau memimpin transformasi ekonomi dan institusi di Turkiye pada tahun 2000an dan awal 2010an. Ini telah meninggalkan Erdogan dengan banyak respons positif daripada penyokongnya yang mengatakan kehidupan mereka bertambah baik. Beliau juga dilihat sebagai mengukuhkan Turkiye di pentas antarabangsa dan mengembangkan pengaruh negara.

Namun, ekonomi negara yang bergelut sejak 18 bulan lalu telah menghakis popularitinya.

Beliau telah dituduh mengekang kumpulan pembangkang, walaupun penyokong kerajaan berkata langkah itu perlu berikutan percubaan rampasan kuasa 2016 dan ancaman daripada kumpulan ‘pengganas’.

Antara janji utama beliau jika menang ialah penerusan sistem presiden, kadar faedah yang lebih rendah, dan Turkiye yang merdeka dan kuat dengan pengaruh di seluruh wilayah yang lebih luas.

Kemal Kilicdaroglu, 74, adalah pencabar utama Erdogan dan calon gabungan enam parti pembangkang, Pakatan Negara (Nation Alliance).

Beliau memperkenalkan dirinya sebagai ‘demokrat’ dan terkenal dengan retorik antirasuah, tetapi dituduh oleh pengkritik sebagai terlalu dekat dengan Barat.

Kilicdaroglu telah mengetuai Parti Rakyat Republikan (CHP), sebuah parti sosial demokratik selama lebih sedekad kekalahan dalam pilihan raya.

Pengkritik berkata, kekalahan pilihan raya itu menunjukkan bahawa beliau tidak cukup kuat untuk mengalahkan Erdogan dan memimpin Turkiye.

Malah, seorang ahli terkemuka perikatannya sendiri, ketua parti nasionalis Iyi, Meral Aksener, pada mulanya menolak pencalonan Kilicdaroglu pada Mac, sebelum menarik balik pendiriannya.

Sebelum terlibat politik, beliau adalah seorang pakar di kementerian kewangan dan kemudian mempengerusikan Institusi Insurans Sosial Turkiye pada tahun 1990an.

Beliau berjanji untuk mengembalikan ‘sistem parlimen yang kuat’, menyelesaikan isu Kurdish, menghantar pelarian Syria pulang ke tanah air, dan bergerak lebih dekat dengan Kesatuan Eropah dan Amerika Syarikat.

Pencabar lain dalam pilihan raya presiden ialah Muharrem Ince, 59, calon Parti Tanah Air, satu-satunya pencabar tanpa pakatan dan beliau berjanji untuk menghantar pelarian kembali ke negara asal mereka dan ‘memulihkan’ sekularisme di Turkiye.

Manakala Sinan Ogan, 55, calon nasionalis Perikatan Leluhur (ATA) daripada tiga parti, turut berjanji untuk menghantar pelarian kembali ke negara asal mereka dan menyokong perpaduan negara bangsa Turki.

Dari sudut ekonomi, pemotongan kadar faedah mencetuskan krisis mata wang pada akhir 2021, menyebabkan inflasi memuncak sejak 24 tahun sebanyak 85.51 peratus tahun lepas.

Namun, penyokong Erdogan berkata, beliau telah merevolusikan ekonomi Turkiye, membina infrastruktur dan membangunkan kawasan yang secara tradisinya diabaikan oleh kerajaan sebelumnya.

Dalam pada itu, tragedi dua gempa bumi besar yang melanda tenggara Turkiye pada 6 Februari menyebabkan lebih 50,000 orang terkorban dan kemusnahan yang meluas – pembinaan semula dijangka menelan belanja berbilion dolar.

Dianggarkan 14 juta orang – 16 peratus daripada penduduk – terjejas oleh gempa bumi, dan ia mungkin boleh mempengaruhi keputusan pilihan raya.

Isu rakyat Turkiye yang berhijrah turut dibangkitkan yang mana semakin ramai orang yang berpendidikan dan berkemahiran tinggi meninggalkan negara ini untuk kepentingan politik dan ekonomi.

Menurut institusi perangkaan negara itu, seramai 286,000 orang berumur antara 20 dan 29 meninggalkan Turkiye antara 2019 dan 2021.

Selain itu, Erdogan sebagai perdana menteri, telah menarik balik larangan wanita yang memakai hijab bekerja di sektor awam pada 2013, satu langkah yang dipuji ramai sebagai pengesahan tempat mereka dalam masyarakat dan ketaatan agama mereka.

CHP sebelum ini telah menyokong larangan hijab dan Erdogan berkata, larangan itu mungkin dikembalikan – bersama-sama dengan semua pemadaman identiti yang diwakili – jika beliau kalah, sebagai sebahagian daripada langkah yang akan mengancam nilai penyokong tegar AKP.

Dari sudut lain, pengkritik Erdogan menuduhnya mengundurkan demokrasi di Turkiye, terutamanya berikutan percubaan rampasan kuasa 2016 yang gagal, yang menyaksikan beribu-ribu orang ditangkap.

Pengkritik juga mengatakan bahawa kebebasan akhbar telah merosot, dengan 90 peratus daripada semua saluran media Turkiye di bawah kawalan kerajaan Erdogan dan ahli perniagaan yang rapat dengannya.

Dalam pada itu, sentimen antipelarian semakin meningkat, dengan peningkatan laporan keganasan, penderaan dan jenayah antara masyarakat Syria dan Turkiye.

Menurut kerajaan, kira-kira 3.7 juta daripada jumlah 5.5 juta warga asing di Turkiye adalah pelarian Syria. Kerajaan telah dipuji di peringkat antarabangsa kerana dasar pelariannya, tetapi calon-calon pembangkang memainkan sentimen permusuhan yang semakin meningkat terhadap pelarian.

Beberapa tinjauan menunjukkan persaingan sengit antara Erdogan dan Kilicdaroglu. Ini merupakan cabaran terbesar Erdogan dalam pilihan raya presiden. Mampukah beliau mempertahankan kemenangannya? Jawapannya pada 14 Mei ini.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Ijtihad kontemporari satu keperluan penting masa kini

Ijtihad dari segi bahasa bermakna pengerahan segala keupayaan untuk mendapatkan sesuatu yang sulit.

Dari segi istilah pula ijtihad bermaksud penelitian dan pemikiran untuk mendapatkan sesuatu yang hampir dengan syariat berdasarkan al-Quran, as-Sunnah serta prinsip dan kaedah syariat dalam berhadapan dengan situasi baru untuk mencapai maslahat insan[1].

Ijtihad bertujuan mencari hukum syarak yang berbentuk praktikal dengan melakukan proses istinbat[2].

Sepanjang sejarah tamadun Islam, ulama dan sarjana Islam melakukan ijtihad melalui empat jalan:

Pertama, memahami kandungan al-Quran dan as-Sunnah bagi dipraktikkan dalam kehidupan.

Kedua, memahami dan membangun tasawur Islam yang diterapkan dalam kehidupan dan kegiatan ilmu.

Ketiga, mengkaji unsur-unsur luar dan menyaringnya dengan tasawwur Islam untuk diadaptasikan dalam kehidupan.

Keempat, menyediakan metodologi dan prinsip asas bagi tujuan penghayatan agama dan penyelesaian masalah umat Islam[3].

Al-Qaradawi menyatakan bahawa ijtihad semasa ialah usaha penyaringan semula fiqh klasik berasaskan nilai semasa atau mencari jawapan terhadap persoalan semasa yang wujud dalam kehidupan umat Islam masa kini[4].

Ijtihad diperlukan untuk mencapai pelaksanaan syariat Islam. Menurut beliau, ijtihad yang tepat dan relevan akan yang menjadikan Islam ini mekar dan mampu untuk menghadapi permasalahan dan krisis baru seterusnya sesuai dipraktikkan pada setiap waktu dan lokasi[5].

Perkembangan dunia globalisasi dan kemajuan sains teknologi menimbulkan banyak isu dan persoalan hukum baharu, telah menyebabkan keperluan untuk melakukan ijtihad oleh ulama dan sarjana semasa.

Ijtihad kontemporari yang kontekstual perlu dirangka untuk disesuaikan dengan tempat dan zaman. Tambahan pula wujudnya variasi bidang baharu seperti farmaseutikal, pemakanan, politik dan pentadbiran serta ekonomi, kewangan dan perbankan yang memerlukan anjakan dalam ijtihad pada hari ini[6].

Dalam kecelaruan politik dan pemerintahan negara-negara Islam pada hari ini, ramai mujtahid, sarjana, cendekiawan dan pemimpin masyarakat Muslim yang melakukan kajian, penelitian dan eksperimen dalam mencari penyelasaian kepada kemelut yang berlaku pasca kolonialisme.

Tiga idea atau gagasan berkaitan pentadbiran dan politik mula menjadi perbahasan hangat dalam kalangan ulama dan akademia Islam kontemporari.

1. Maqasid syariah asas tadbir urus masyarakat, negara

Pertama, galakan dan anjuran agar pemerintah negara dan pemimpin masyarakat serta parti politik menjadikan maqasid syariah sebagai asas dalam mengatur, mengurus dan mengarahkan kehidupan masyarakat dan negara[7].

Abu Zahrah mentakrifkan maqasid syariah dalam politik dan pentadbiran sebagai ijtihad dengan menggunakan fikiran melalui penelitian untuk mengetahui dasar atau tindakan yang menepati kehendak al-Quran dan as-Sunnah.

Caranya ialah sama ada dengan merujuk kepada nas tertentu iaitu yang dikenali sebagai qiyas, ataupun dengan merujuk kepada objektif umum syariah iaitu maslahah[8].

Maqasid syariah menggalakkan kajian serius dijalankan dan penetapan dasar yang holistik mencakupi pelbagai sudut kehidupan. Tidak mungkin isu perubatan berbangkit tanpa dibahas isu ekonomi, politik, alam sekitar, sosial, pendidikan dan lain-lain. Sepertimana isu kesenian, ia juga terkait dengan ekonomi, politik, alam sekitar, sosial, budaya dan seterusnya.

Jangkauan maqasid syariah adalah tidak terhad, skop perbincangannya sangat meluas malah mempunyai hubung kait antara kesemua aspek yang dilihat sebagai maslahah dan nilai positif dalam masyarakat[9].

2. Pelaksanaan siasah syar’iyyah dalam pentadbiran

Kedua, saranan oleh ulama dan sarjana Islam agar siasah syar’iyyah dilaksanakan dalam pentadbiran di Malaysia. Siasah syar‘iyyah merupakan kaedah pentadbiran dan pemerintahan negara menurut perspektif Islam[10]. Fuqaha menamakan politik Islam sebagai siasah syar’iyyah.

Siyasah syar’iyyah membahaskan sistem, peraturan dan undang-undang dalam urusan negara yang bertepatan dengan Islam dan dapat merealisasikan kemaslahatan dan menjaga kepentingan seluruh manusia[11] berpandukan kepada al-Quran, as-Sunnah atau ijtihad[12].

Al-Qaradawi mendefinisikan siasah syar’iyyah sebagai sistem politik yang menjadikan syariat sebagai teras, kembali dan bersandar kepadanya, mengaplikasikannya di muka bumi, melaksanakan ajaran-ajaran dan prinsipnya di tengah masyarakat, sekali gus sebagai matlamat dan sasaran sistem dan tatacaranya.

Beliau mencadangkan agar amalan mengadu domba, berdusta, menebar fitnah, pembunuhan karakter, menganiaya, mengancam dan pembunuhan ahli politik atau pemimpin masyarakat dikurangkan dan akhirnya hilang.[13]

Ketiga, praktis tahaluf siyasi oleh parti politik Islam dengan parti politik bukan Islam. Tahaluf siyasi secara umum adalah diplomasi politik, kompromi politik, kerjasama politik, koalisi politik, pakatan politik dan integrasi politik.

Gabungan itu berbentuk kesatuan sementara di antara dua pihak atau lebih dalam parti-parti politik bagi membina kekuatan dengan isu-isu yang mempunyai kepentingan yang dikongsi. Ia adalah sebuah strategi politik dengan cara bekerjasama dengan kumpulan lain untuk mencapai matlamat yang sama[14].

Menurut al-Qaradawi, struktur politik Islam mestilah dibina berasaskan prinsip keseimbangan iaitu fiqh tawazun yang mana undang-undang dan sistem pemerintahan berdiri atas persetujuan bersama atau konsensus antara rakyat Muslim dan bukan Muslim dalam negara.

Tahaluf siyasi dibenarkan oleh syarak dan undang-undang untuk menetapkan kepimpinan Islam yang mampu memberikan respons positif dalam menghadapi situasi sukar untuk menjaga kepentingan semua pihak dalam negara[15].

Ijtihad kontemporari telah menjadi satu keperluan yang amat penting dalam kehidupan serba moden masyarakat Muslim dan dunia pada hari ini.

Kepesatan pembangunan, perubahan dan perkembangan tamadun manusia dalam segenap bidang kehidupan memerlukan kepada pandangan yang relevan dan tepat daripada para mujtahid dalam memberikan hukum berkaitan perbuatan amalan dan pelbagai perkara baru dewasa ini.

Golongan ahli akademik khususnya dalam bidang pengajian Islam adalah terbeban dengan tanggungjawab untuk menguasai Usul Fiqh dan Qawaid Fiqhiyyah.

Seterusnya, kita perlulah bijak dan matang dalam menyepadukan ilmu Islam dengan ilmu sains teknologi perubatan dan sebagainya dalam mengeluarkan hukum asas dan garis panduan praktis kehidupan yang patuh syariah kepada masyarakat Muslim.

Umar Izzat BasirEksekutif Syariah Hong Leong Islamic Bank

[1] Abd Wafi Has, Ijtihad Sebagai Alat Pemecahan Masalah Umat Islam, Sekolah Tinggi KeIslaman Al-Hidayah, Jakarta, 2013, hal:91.

[2] Muhammad Ikhlas Rosele, Mohd Farhan Md Ariffin, Mohd Anuar Ramli dan Mohamad Zaim Isamail, Pendekatan Ijtihad Kontemporari Dalam Isu Semasa di Malaysia, Jurnal Islam dan Masyarakat Kontemporari, 2016, hal: 55.

[3] Prof. Dr Badlihisyam Mohd Nasir, Penyelidikan Dalam Pengajian Islam Era Kontemporari : Harapan & Hala Tuju, Universiti Teknologi Malaysia, Johor Bahru, tanpa tahun, hal: 2.

[4] Mahmood Zuhdi Haji Abd Majid, Aplikasi Fiqh Kontemporari Dalam Menangani Persoalan Hukum Baru Kefatwaan, International Institute of Advanced Islamic Studies, Kuala Lumpur, 2016, hal: 1.

[5] Nasrul Hisyam Nor Muhamad, Pandangan Yusuf al-Qaradawi Terhadap Fiqh Semasa, Universiti Kebangsaan Malaysia, Bangi, 2004, hal: 72.

[6] Muhammad Ikhlas Rosele, Mohd Farhan Md Ariffin, Mohd Anuar Ramli dan Mohamad Zaim Ismail, Pendekatan Ijtihad Kontemporari Dalam Isu Semasa di Malaysia, Jurnal Islam dan Masyarakat Kontemporari, 2016, hal: 53.

[7] Jasser Auda, Negara Madani Dalam Kerangka Maqasid Syari’ah, Maqasid Institute Malaysia, 2017, hal:17.

[8] Mahmood Zuhdi Abdul Majid, Maqasid Al-Shariah: Satu Pengenalan, Universiti Islam Antarabangsa Malaysia, Gombak, 2012, hal: 39.

[9] Jasser Auda, Negara Madani Dalam Kerangka Maqasid Syari’ah, Maqasid Institute Malaysia, 2017, hal:17.

[10] Bharudin Che Pa, Siti Arni Basir dan Shukeri Mohamed, Perlaksanaan Siyāsah Syar‘iyyah Dalam Pentadbiran Di Malaysia, Universiti Malaya, Kuala Lumpur, 2009, hal:60.

[11] Abd Jalil Borham, Konsep Siyasah Syar`iyyah dan Pelaksanaannya Dalam Konteks Malaysia, Universiti Malaysia Pahang, 2013, hal: 2.

[12] Bharudin Che Pa, Siti Arni Basir dan Shukeri Mohamed, Perlaksanaan Siyāsah Syar‘iyyah Dalam Pentadbiran Di Malaysia, Universiti Malaya, Kuala Lumpur, 2009, hal:60.

[13] Abd Jalil Borham, Konsep Siyasah Syar`iyyah dan Pelaksanaannya Dalam Konteks Malaysia, Universiti Malaysia Pahang, 2013, hal: 5.

[14] Muhammad Faiz Mukmin Abdul Mutalib dan Wan Fariza Alyati Wan Zakaria, Pasca-Islamisme dalam PAS: Analisis Terhadap Kesan Tahalluf Siyasi, International Journal of Islamic Thought, 2015, hal: 54.

[15] Lukman Thaib, Political Power-Sharing from Islamic Perspective (Tahaluf al-Siyasi Fi al-Islam): Muslim’s Experience in Malaysia, Journal of Islamic Studies and Culture, 2014, hal: 25.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Negara hina kerana rasuah

Suap atau hadiah yang berbentuk wang ringgit, harta benda yang bernilai, tawaran jawatan, pangkat, layanan istimewa atau segala kelebihan yang diperoleh bagi mendapatkan sesuatu keistimewaan dan kemudahan dengan kadar segera atau memberi kemudaratan kepada orang lain boleh dikategorikan sebagai RASUAH.

وَلَا تَأْكُلُوا أَمْوَالَكُم بَيْنَكُم بِالْبَاطِلِ وَتُدْلُوا بِهَا إِلَى الْحُكَّامِ لِتَأْكُلُوا فَرِيقًا مِّنْأَمْوَالِ النَّاسِ بِالْإِثْمِ وَأَنتُمْ تَعْلَمُونَ

“Dan janganlah kamu makan (atau mengambil) harta (orang-orang lain) di antara kamu dengan jalan yang salah, dan jangan pula kamu menghulurkan harta kamu (memberi rasuah) kepada hakim-hakim kerana hendak memakan (atau mengambil) sebahagian daripada harta manusia dengan (berbuat) dosa, padahal kamu mengetahui (salahnya).”

Dr Yusuf al-Qaradawi ketika membicarakan ayat 188 Surah al-Baqarah ini, beliau menyatakan bahawa الرشوة (rasuah) termasuk dalam definisi memakan harta secara batil.

Seorang mukmin yang faham dan memberi penghayatan sebenar bagi ayat ini pasti waspada dalam setiap tindak-tanduknya ketika bermuamalah bersama manusia. Kerisauan sering bermain di benak fikirannya merenung apakah ada dosa yang terpalit akibat ketirisan, pecah amanah atau penyelewengan.

Malangnya, dunia yang semakin berkembang pesat dengan teknologi serba canggih dan negara yang semakin meningkat maju dirosakkan dengan ‘pemandangan buruk’ pelanggaran etika sosial dan nilai  segelintir golongan yang cuba menjadikan amalan rasuah sebagai perkara picisan bahkan ‘hulur’ ingin dinormalisasi dalam setiap inci kehidupan.

Lebih malang, apabila rasuah yang bermain dalam kalangan atasan, bangsawan atau elitis ditutup dengan justifikasi dari pelbagai pihak, sama ada dengan dalil-dalil agama atau hujah-hujah dusta bersalut nista, amat jijik sekali.

Apakah mereka lupa bagaimana Rasulullah SAW menolak rayuan Usamah bin Zaid tentang hukuman ke atas wanita Bani Makhzum? Sungguh, umat ini akan hancur sekiranya berterusan menutup mata kebobrokan dan kerosakan yang sedang terjadi di hadapan kita.

Sesungguhnya telah binasa golongan-golongan terdahulu kerana membiarkan golongan mulia (atasan) yang mencuri daripada dihukum, sedangkan jika golongan marhaen (rakyat bawahan) mencuri, mereka dihukum dengan hukuman hudud. Aku bersumpah dengan nama Allah, sekiranya Fatimah binti Muhammad mencuri, nescaya aku sendiri yang akan memotong tangannya. (Hadis Riwayat Tirmizi, No. 1430)

Lihat kedudukan Malaysia di mata dunia dalam indeks rasuah (The Coverage, 26 Januari 2022). Kita berada pada kedudukan yang bukan sahaja memalukan, malah bakal menyaksikan pelbagai implikasi negatif berikutan hilang percaya negara luar terhadap Malaysia.

Ketidakstabilan politik, kepincangan dalam sistem pendidikan, kejatuhan ekonomi dan keruntuhan nilai dalam masyarakat  juga banyak terkait dengan berleluasanya amalan rasuah di semua peringkat.

Terlalu besar kefasadan dan kehancuran akibat rasuah yang bermaharajalela hari ini sehingga mengakibatkan ramai rakyat sengsara secara diam kerana masih ramai yang belum sedar kejijikan najis rasuah ini!

ظَهَرَ الْفَسَادُ فِي الْبَرِّ وَالْبَحْرِ بِمَا كَسَبَتْ أَيْدِي النَّاسِ لِيُذِيقَهُم بَعْضَ الَّذِي عَمِلُوا لَعَلَّهُمْ يَرْجِعُونَ

“Telah timbul berbagai kerosakan dan bala bencana di darat dan di laut dengan sebab apa yang dilakukan tangan manusia; kerana Allah hendak merasakan mereka sebahagian balasan perbuatan buruk yang mereka lakukan, supaya mereka kembali.” (Ar-Rum: 41)

Sebagai pengakhiran, najis rasuah perlu diperangi habis-habisan sehebat penentangan kita terhadap najis dadah.

Kita boleh saksikan dan ambil pengajaran dari jiran kita, Indonesia yang sedang berkembang megah ekonominya atas usaha pemimpin-pemimpin yang diketuai Presidennya, Joko Widodo.

Mereka berwawasan jauh menghapus dan membanteras barah rasuah sehingga ke akar umbi bagi memastikan ketelusan dan kelicinan dalam setiap urusan pentadbiran.

Ayuh Malaysia dan seluruh isinya, perangi rasuah bermati-matian!

Wan Abdul Rahman Wan Ibrisam Fikry
Ahli Jawatankuasa Pertubuhan Ilmuwan dan Cendekiawan Muslim Malaysia (ILMAN)

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Pastikan jelas sasaran kerja dan ‘jaringkan gol’

“Kita telah melepasi separuh penggal kedua tahun 2017. Masa ini adalah masa untuk menyemak semula pencapaian separuh tahun kita,” kata beliau semalam ketika berucap dalam Majlis Amanat Presiden bersama kakitangan Ibu Pejabat IKRAM.

“Adakah sasaran kerja yang kita letakkan telah kita capai? Banyak mana lagi? “ soalnya.

Dalam majlis anjuran Badan Kebajikan Kakitangan Ibu Pejabat IKRAM (BAKIM) yang turut dihadiri oleh kakitangan institusi-institusi IKRAM, beliau memohon agar semakan sasaran kerja yang dibuat dapat membawa kita ‘menjaringkan gol’.

“Setiap hari datang kerja kita perlu jelas apa yang mahu kita lakukan dan hendak dicapai supaya kita boleh jaringkan gol,” katanya.

“Dalam kerja ini, menjaringkan gol adalah sangat penting. Jangan cuma gelecek bola dan akhirnya tak dapat menjaringkan gol.”

Pada masa yang sama, beliau mengingatkan supaya latihan yang telah dilalui sepanjang Ramadan dapat diteruskan sehingga bulan-bulan berikutnya.

“Kekalkan momentum Ramadan. Kita perlu ingat, madrasah Ramadan yang kita lalui itu adalah bulan latihan untuk kita bersabar, berdisiplin, meningkatkan ibadah dan ini perlu diteruskan.”


Achieving national unity through poverty eradication policies

Unemployment is expected to reach record high, between 3.5 percent and 5.5 percent this year, according to the Department of Statistics Malaysia (DOSM).

The self-employed and gig economy workers, particularly those with little savings, have to make do with potentially lower incomes. If this is not adequately addressed through appropriate measures, it may lead to social unrest and an increase in crime rate.

Hence to create a resilient, robust  society and promote national unity, the precarious nature of the affected groups must be addressed through effective public policy measures.

As Malaysia adopts a multidimensional approach to poverty, attention should be given to all poverty dimensions, spanning across living standards, education and health dimensions.

Even though much has been highlighted about the plights of the B40 group in recent years, as income and wealth inequalities widen, more has to be done for the well-being of society.

The Shared Prosperity Vision 2030 (SPV2030) document highlights growing income inequalities between 1989 and 2016, including inequalities between ethnic groups. If left unchecked, widening income and wealth inequalities could spell disaster to social fabric and national unity.

Through evidence-based policies, the plights of the poor and the lower income groups is addressed using relevant data based on the specific needs of each community in Peninsular Malaysia or Sabah and Sarawak.

To achieve efficiency, customized programmes according to the needs and demographic background of the target groups should be introduced, considering the multidimensional nature of poverty.

Innovative solutions to eradicate poverty, such as experiments used by 2019 Nobel Laureates Esther Duflo, Abhijit Banerjee and Michael Kremer through Abdul Latif Jameel Poverty Action Lab (J-PAL) have been proven to be useful in generating evidences to inform policies on poverty.

The approach involves dividing any poverty issue into smaller, more manageable questions. Specific interventions examples include improving educational outcomes or child health. These scholars demonstrated that poverty dimensions are often best addressed through carefully designed experiments among the people who are most affected.

As we face uncertainties due to the COVID-19 pandemic and with declining resources, coordination is important to ensure effective and efficient use of resources, for example between federal and state-led initiatives.

Partnerships between all stakeholders are thus essential, involving federal and state agencies, non-governmental organisations and corporate sectors.

Proper coordination can prevent redundancies in the allocation of resources, foster closer collaborations and streamline initiatives across various agencies and players within the public sector, as well as the private and the NGO sectors.

It is envisioned that the advent of well designed poverty eradication policies and initiatives customised to achieve specific targets would contribute immensely to national unity.

Hj Badlishah Sham Baharin, Deputy President, IKRAMMohammad Abdul Hamid, Public Policy Consultant

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Pusat Pendidikan As-Sa’idiyyah lancar Food Bank

Perasmian bantuan bank makanan ini telah disempurnakan di Sekolah Rendah Islam As-Sa’idiyyah (SRIAS) yang dihadiri wakil IKRAM Seremban, Hj Hasri Wazir.

Program bank makanan ini bertujuan untuk membantu menyediakan makanan dan barangan kering secara percuma untuk warga Pusat Pendidikan As-Sa’idiyyah (PPASB), penduduk taman berdekatan, ibu bapa, penjaga pelajar dan mereka yang memerlukan.

Turut bersama hadir dalam pelancaran program itu ialah Pengerusi PIBG Maahad Tahfiz As-Sa’idiyyah (MTAS), Penghulu Taman Rashidah Utama, Hj Zainal, AJK penduduk Taman Rashidah Utama dan Taman Guru serta tetamu-tetamu jemputan.

Semoga program kebajikan seperti ini sedikit sebanyak dapat meringankan beban warga sekolah, ibu bapa dan masyarakat setempat pada musim pandemik ini.

Kepada sesiapa yang berminat untuk menyumbang barangan keperluan kering bagi As-Sa’idiyyah Food Bank, mereka bolehlah berhubung dengan Ustaz Shirazi (SRIAS) di talian 012-2745604.


Komiti Bertindak #SolidaritiAleppo dibentuk, capai 9 resolusi

Pembentukan komiti dalam Persidangan Meja Bulat: Solidariti Aleppo itu sebagai simbolik kesatuan hati dan jiwa kemanusiaan dalam menyantuni rakyat Syria yang dizalimi.

Resolusi tindakan yang dirumuskan dalam persidangan di Menara Kementerian Belia dan Sukan di sini sebagai desakan kepada kerajaan Malaysia untuk memainkan peranan lebih besar dalam usaha menamatkan kekejaman dalam konflik di Syria yang telah mengorbankan lebih 400,000 ribu nyawa sejak Mei 2011.

Sembilan resolusi yang dirumuskan adalah seperti berikut:

1. Mendesak kepimpinan dunia Islam khususnya kerajaan Malaysia untuk memutuskan terus apa jua hubungan diplomatik dengan rejim Bashar Al-Assad yang memerintah Syria secara kejam.

2. Saranan ini adalah sebagai menyahut resolusi yang dikeluarkan oleh Kesatuan Ulama Sedunia yang dipimpin oleh Sheikh Dr. Yusuf al-Qaradhawi di Konya, Turki pada 5 Ogos 2016 untuk memulau kerajaan Syria dan berdiri menyokong rakyat Syria yang mahukan kebebasan, pembebasan dan keamanan.

3. Menggesa agar hubungan diplomatik antara Malaysia dengan Rusia dan Iran dikaji semula, memandangkan kedua-dua negara ini merupakan sekutu kuat yang menyokong serta membantu rejim Assad dalam kempen pembunuhan rakyat Syria sejak bermulanya konflik.

4. Menyeru agar duta Rusia serta Iran dipanggil untuk menghadap YB Dato’ Seri Dr. Ahmad Zahid Hamidi, Timbalan Perdana Menteri Malaysia bagi menerangkan pendirian mereka serta isu yang berlaku.

5. Menyeru agar kepimpinan Malaysia khususnya mengecam secara terbuka kezaliman rejim Assad dan sekutunya sebagai tanda bantahan terhadap pembunuhan beramai-ramai yang berlaku ke atas penduduk Aleppo khususnya dan rakyat Syria secara umumnya.

6. Meminta agar Malaysia membawa bukti-bukti kezaliman rejim Bashar Assad terhadap rakyatnya termasuk jenayah perang yang telah dilakukan oleh mereka ke muka pengadilan.

Sepanjang konflik berlaku terlalu banyak pelanggaran Undang-undang Kemanusiaan Antarabangsa dan juga Hak Asasi Manusia yang telah dilanggar oleh Syria dan sekutu-sekutunya; penggunaan senjata kimia, keganasan seksual seperti rogol, penahanan penjara tanpa bicara termasuk penyeksaan di dalam penjara yang tidak mampu untuk digambarkan, kepungan sehingga mengakibatkan kebuluran termasuk penggunaan periuk api dan juga sekatan akses kepada sukarelawan bantuan kemanusiaan.

7. Meminta Malaysia menggunakan pengaruhnya sebagai ahli Majlis Keselamatan Pertubuhan Bangsa Bersatu (PBB) yang berkuat kuasa 1 Ogos 2016 untuk mendesak pertubuhan itu dan ASEAN supaya mengambil langkah sewajarnya, sejajar dengan peruntukan termaktub dalam Piagam PBB bagi melindungi dan menghormati hak semua manusia dalam menikmati keamanan dan keselamatan.

Hal ini penting, bagi menghentikan pencabulan hak asasi manusia dengan sewenang-wenangnya dan penghinaan yang tidak boleh diterima terhadap undang-undang kemanusiaan antarabangsa oleh rejim Bashar al-Assad.

8. Menyeru agar kerajaan Malaysia dapat menyokong inisiatif-inisiatif yang dibuat oleh Pertubuhan-pertubuhan Bukan Kerajaan (NGO-NGO) Malaysia, dalam membina jaringan kerjasama strategik dengan NGO Antarabangsa khususnya bantuan kemanusiaan yang telah dan akan diusahakan bersama dengan NGO-NGO di Turki, Jordan dan Lubnan untuk membantu rakyat serta pelarian Syria yang terkesan.

9. Menyeru agar kerajaan Malaysia memainkan peranan yang lebih besar untuk menyelesaikan konflik kemanusiaan terburuk pada abad ini. Sesungguhnya, kekejaman dan konflik di Syria yang memasuki tahun keenam ini, harus dihentikan bagi mengelak lebih ramai mereka yang tidak berdosa terkorban dan merana, dengan krisis kemanusiaan yang amat dahsyat.

Turut hadir dalam persidangan itu Pengerusi Gabungan NGO kemanusiaan Syria, Prof. Madya Dr. Hafidzi Mohd Noor yang juga Pengerusi Humanitarian Care Malaysia (MyCARE) dan Dr. Mohd Tahir Abdul Rahman, Ahli Lembaga Pemegang Amanah MyCARE.

Menurut Dr Hafidzi, apa yang ditekankan adalah soal kezaliman dan pelanggaran hak asasi manusia oleh rejim Al-Assad.

“Kita faham ada kekangan dan kepentingan, tetapi rasanya ia perlu dilihat dalam perspektif masa depan dan juga hak rakyat Syria sendiri yang sekarang ini sedang berdepan bukan sahaja dengan isu-isu melibatkan ekonomi tetapi melibatkan nyawa,” kata beliau.

Resolusi itu dijangka akan diserahkan dalam pertemuan dengan Timbalan Perdana Menteri, Datuk Seri Dr Ahmad Zahid Hamidi pada Januari tahun depan untuk pertimbangan dan tindakan selanjutnya oleh kerajaan Malaysia.

Selain MyCARE, persidangan yang dikendalikan Naib Presiden Majlis Belia Malaysia (MBM), Jufitri Joha itu disertai sembilan NGO gabungan, antaranya Angkatan Belia Islam Malaysia (ABIM), Syria Care, Yayasan Kubro, Yayasan Sannabil Alkhair, Malaysian Humanitarian Aid and Relief (MAHAR) dan Syria di Hatiku.

Sementara itu, sejumlah RM500,000 bantuan awal disalurkan oleh MyCARE untuk membantu mangsa konflik Aleppo yang ditempatkan di kem pelarian Antakya, Turki.

Ketua Pegawai Eksekutifnya, Hj Kamarul Zaman Shaharul Anwar yang turut berada di sana berkata, bantuan awal itu akan diserahkan kepada wakil NGO di Turki, Ataa’ Relief Development dan Woman Syria Association.

Pada minggu lalu, MyCARE telah melancarkan Tabung Kecemasan Aleppo dengan sasaran sumbangan berjumlah RM2 juta bagi membantu mangsa yang terjejas akibat konflik berpanjangan di Syria itu.

Sumbangan boleh disalurkankan melalui akaun Humanitarian Care Malaysia Berhad (MyCARE) menerusi akaun-akaun berikut:

Maybank Islamic: 5642-5856-0698CIMB Islamic: 8602-13-5592Bank Islam: 1209-2010-0349-04

Sila e-mel bukti pembayaran kepada account@mycare.org.my

Sumber: Astro Awani & Utusan OnlineFoto: FB ABIM

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Elak pembaziran bantuan banjir

Banjir bukan perkara asing di Malaysia. Saban tahun bencana ini melanda negara terutamanya di negeri-negeri Pantai Timur Semenanjung Malaysia. Namun pada tahun ini, banjir yang melanda negara agak luar biasa dan di luar jangkaan ramai pihak.

Hujan yang berterusan sejak beberapa hari ekoran daripada laluan Lekukan Tropika yang merentasi Laut Cina Selatan melalui Semenanjung Malaysia dalam musim monsun serta kejadian air pasang besar telah menjadi faktor utama banjir besar melanda beberapa tempat di sekitar Lembah Klang dan negeri-negeri Pantai Timur.

Pelbagai rentetan kisah dapat dirakam sepanjang peristiwa banjir berlaku. Slogan ‘Rakyat Jaga Rakyat’ dan ‘Kita Jaga Kita’ gamat dilaungkan di mana-mana media sosial sebagai tanda protes rakyat kepada tindakan lambat kerajaan dalam menangani isu ini.

Orang awam dan pertubuhan bukan kerajaan (NGO) antara yang terawal dilihat mengatur strategi bagi membantu mangsa-mangsa banjir.

Namun, dek kerana kurang persediaan dan bencana yang berlaku di kawasan yang tidak dijangka menyebabkan kelewatan dan keterbatasan jentera untuk memberikan bantuan dengan segera kepada semua mangsa banjir.

Walaupun begitu, usaha dan tindakan pantas semua pihak tanpa mengira warna kulit dan batasan agama ini patut dipuji dan diberikan penghargaan tersendiri kerana ia mengingatkan kita bahawa masih tinggi nilai kemanusiaan sesama bangsa Malaysia dalam membantu ketika diperlukan.

Sumbangan kepada mangsa banjir juga tiba seperti cendawan yang tumbuh selepas hujan. Pelbagai pihak mengatur pelbagai inisiatif untuk membantu mangsa-mangsa banjir.

Ada yang mengumpul dana, menyediakan sukarelawan bagi membantu membersihkan rumah dan tidak kurang juga yang membawa pelbagai bahan makanan sama ada yang siap dimasak atau bahan mentah.

Terkadang berlaku lambakan bahan makanan di sesetengah tempat manakala di tempat yang lain pula tiada sebarang makanan diterima sehingga perlu merayu di media-media sosial agar perut dapat diisi terutamanya kanak-kanak.

Jelas menunjukkan bahawa pengurusan sumbangan dalam menghadapi krisis atau bencana juga perlu diberikan fokus utama jika tidak mahu berlaku lagi pembaziran pada masa-masa akan datang.

Sinergi dan saluran komunikasi yang baik perlu diaplikasikan agar semua bantuan dapat sampai kepada penerima serta tidak lagi berlaku pembaziran.

Antara bantuan yang diberikan dan dipandang enteng oleh kebanyakan pihak adalah bantuan baju terpakai. Orang Malaysia memang kaya dengan pakaian-pakaian terpakai.

Inilah masanya untuk menderma dan mengosongkan almari pakaian sama ada untuk bertukar kepada ‘minimalis’ atau menggantikan pakaian lama kepada pakaian baharu.

Tidak dinafikan, ada sebahagian penderma yang memberikan baju-baju yang masih elok dan masih baharu.

Namun, tidak kurang juga yang menderma baju-baju yang sudah lusuh, koyak dan layak dijadikan alas kaki sahaja. Ini satu sisi yang sentiasa kita lihat dalam mana-mana situasi bencana.

Budaya memberi itu baik, namun alangkah lebih baik jika kita memberi sesuatu barang yang dalam kondisi yang baik juga kepada penerima seperti firman Allah SWT dalam Surah Ali Imran ayat 92 yang bermaksud:

“Kamu tidak akan memperoleh kebajikan, sebelum kamu menginfakkan sebagian harta yang kamu cintai. Dan apa pun yang kamu infakkan, tentang hal itu sungguh, Allah Maha Mengetahui.”

Sifat empati yang tinggi perlu ada dalam diri kita. Jika punya sifat empati yang tinggi, kita akan sentiasa meletakkan diri kita dalam situasi mangsa.

Adakah kita juga sudi menerima pakaian yang layaknya menjadi alas kaki untuk dipakai? Jika jawapan kita tidak, maka mengapa kita sanggup untuk memberi kepada orang lain pakaian sedemikian?

Kisah-kisah penderma pakaian terpakai ini sudah banyak diperkatakan. Namun, ada sisi lain yang perlu juga kita beri perhatian sewaktu bencana ini untuk mengelakkan pakaian ini ‘dibakulsampahkan’ sahaja akhirnya.

Penerimaan derma pakaian terpakai ini perlu diletakkan Prosedur Operasi Standard (SOP) dari awal lagi seperti pakaian hendaklah dilabel dan diletakkan mengikut kategori seperti pakaian lelaki dewasa, wanita dewasa dan kanak-kanak berserta saiz pakaian serta jenis pakaian supaya memudahkan petugas di pusat penerimaan menyusun atur kelak.

Pakaian yang diderma hendaklah pakaian yang masih cantik dan masih boleh dimanfaatkan oleh penerima.

Pakaian yang diterima di pusat operasi atau pusat penerimaan bantuan pula seharusnya diletakkan petugas bagi menguruskan pakaian ini dengan baik.

Jangan dibiarkan sahaja penerima mengambilnya tanpa pengawasan kerana pada akhirnya pakaian yang telah dilabel, diletakkan berdasarkan kategori tadi akan akhirnya dihambur-hambur dan bercampur antara satu sama lain sehingga sukar pula untuk dipilih oleh orang yang kemudiannya.

Penerima perlu sentiasa diingatkan supaya mengambil apa yang diperlukan sahaja dan pastikan mereka menyusun semula dengan baik mana-mana pakaian yang tidak mereka perlukan. Ini supaya memudahkan pula penerima seterusnya.

Dengan adanya sistem dan kawalan yang baik, dapat membantu petugas mengenal pasti pakaian daripada kategori manakah yang masih diperlukan dan masih boleh diterima sumbangan daripada orang ramai.

Perkara ini mungkin dianggap remeh kepada sesetengah pihak, namun ia perlu mula diamalkan agar setiap pakaian yang didermakan dapat diuruskan dan dimanfaatkan dengan baik.

Jika tiada sistem yang tersusun dilaksanakan, maka akan berulang lagi peristiwa timbunan baju-baju terpakai di pusat-pusat penerimaan yang bukan sahaja sakit mata memandang tetapi akhirnya akan membawa kepada pembaziran.

Musibah ini bukan sahaja memberi ruang untuk beramal, namun mengajar untuk beramal secara tersusun. Masyarakat juga perlu ditarbiah agar mengambil hanya apa yang perlu sahaja dan bersikap bertimbang rasa kepada penerima yang lain.

Roselinee Mohammad Radzi
Ahli Jawatankuasa
Wanita Pertubuhan IKRAM Malaysia
Negeri Selangor

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


PKP: Kes keganasan rumah tangga membimbangkan

Manakala ‘mood’ saya untuk mengulas mula terhakis. Saya tidak mahu mengulas berkenaan isu politik itu kerana jauh sekali mahir berkenaan perkara ini. Selok-belok atau kekecohan yang berlaku membuatkan saya sedikit rimas. Biarlah mereka yang lebih pakar mengulasnya.

Apa yang lebih saya risaukan adalah berkenaan keadaan ekonomi semasa dan kesejahteraan kehidupan sosial dalam keadaan Perintah Kawalan Pergerakan (PKP), lebih-lebih lagi kepada komuniti yang terjejas.

Mereka ini yang antaranya mengalami keadaan yang sudah mencabar di luar waktu PKP dan menanggung keadaan yang lebih genting semasa dalam waktu PKP.

Ianya penting untuk mengambil peduli dan cakna berkenaan isu ini kerana bukan hanya ekonomi yang menjerat membuatkan seseorang tertekan tetapi tahap kesihatan mental yang cergas juga perlu diambil kira.

Mengikut akhbar Berita Harian bertarikh 6 April 2020, Setiausaha Agung Pertubuhan Bangsa-Bangsa Bersatu (PBB), Antonio Guterres, menggesa kerajaan di seluruh dunia agar turut melindungi wanita susulan penyebaran virus pandemik COVID-19.

“Bagi ramai wanita dan kanak-kanak perempuan, mereka berdepan ancaman lebih besar ketika berada di rumah iaitu tempat yang sepatutnya paling selamat.

“Beberapa minggu lalu dalam keadaan tekanan ekonomi dan sosial, selain kebimbangan mula meningkat dalam kalangan masyarakat, terdapat banyak kes penderaan domestik global yang dilaporkan.

“Saya menggesa kerajaan di seluruh dunia mengambil langkah pengawalan dan turut memfokuskan kepada penderaan wanita sebagai salah satu pelan responsif bagi COVID-19,” katanya dalam satu kenyataan video AFP.

Saya cukup terganggu dengan berita yang menganggarkan kelahiran bayi bakal meningkat pada akhir tahun ini berikutan PKP, namun perkara yang lebih utama untuk diangkat adalah adakah mereka ini cakna berkenaan keadaan ekonomi semasa dan kebajikan si ibu sepanjang tempoh itu dan selepasnya?

Jika keadaan ini tidak ditangani dengan baik, kita bakal berdepan dengan masalah penderaan yang semakin meruncing dalam kalangan ahli keluarga sendiri. Institusi kekeluargaan akan dilihat tidak kuat. Sedangkan, apa yang lebih utama adalah institusi keluarga itu difahami sebagai unit kecil yang menjadi asas pembentukan masyarakat.

Daripada keluarga itulah terbentuknya individu yang baik dan berdisiplin, lebih-lebih lagi apabila melihat kepada peranan bapa sebagai ketua keluarga yang sepatutnya terus melindungi.

Tidak dinafikan bukan sedikit peningkatan kes keganasan rumah tangga sewaktu PKP ini. Apa yang menjadi kebimbangan pada waktu PKP ini, mangsa tidak boleh lari daripada situasi tersebut serta tiada tempat untuk mengadu lebih-lebih lagi kerana bantuan hanya boleh berlaku atas talian. Ini juga berikutan kebergantungan mangsa kepada pendera yang mungin memburukkan lagi situasi ini.

Beberapa cara yang boleh dilakukan sekiranya keganasan ini berlaku pada anda atau mereka di sekeliling anda:

1. Hubungi talian bantuan atas talian

Simpan maklumat penting berkaitan kejadian dan maklumkan kepada mereka yang anda hubungi secara jelas dan teratur.

Jika anda memerlukan seseorang untuk bercerita, anda boleh hubungi sesiapa yang anda percaya dan mana-mana organisasi yang boleh membantu anda mendengar dan mengawal emosi dengan baik.

Segera ke hospital atau klinik berdekatan jika anda mengalami kecederaan untuk rawatan dan jika ada kaunter polis, terus buat laporan di sana.

Pergi ke mana-mana balai polis berdekatan dan nyatakan kejadian yang berlaku dengan jelas seperti tarikh dan masa penderaan.

Antara solusi atas talian yang boleh dimanfaatkan berfungsi 24 jam adalah Talian Kasih Hotline di 15999 atau WhatsApp +6019-261 5999, Pertubuhan Teratak Rahmah Wanita Islam (TERATAI) di talian +6011-576 95171 dan Women’s Aid Org (+603-7956 3488, SMS +6018-988).

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Ucapan Takziah di Atas Pemergian Ustaz Dahlan Mohd Zain

Pertubuhan IKRAM Malaysia (IKRAM) ingin  merakamkan ucapan takziah kepada Pertubuhan Himpunan Lepasan Institusi-institusi Pengajian Tinggi Malaysia (HALUAN) di atas pemergian Ustaz Dahlan Mohd Zain. Allahyarham menghembuskan nafas terakhir pada hari Sabtu, 18 September 2010.

Allahyarham merupakan seorang murabbi dekad ini yang telah banyak berbakti kepada pembentukan rijal-rijal dakwah dan pembangunan ummah islamiah. Semoga roh Allahyarham ditempat bersama para solihin da muqarrabin. Amin ya Rabbal A’lamin


Musim PKP, pedulikah YB?

Melihat kepada isu yang masih belum dapat ditangani atau boleh jadi tidak dipedulikan oleh Menteri yang berkaitan, tentunya impaknya kembali kepada rakyat.

Dengan PKP 3.0 yang diteruskan lagi sehingga 28 Jun sebagaimana yang disampaikan oleh Menteri Kanan (Keselamatan), Datuk Seri Ismail Sabri Yaakob, selepas mengambil kira jumlah kes harian masih melebihi 5,000 sehari pada 11 Jun lalu.

Sewajarnya segala ini sudah dapat ditangani memandangkan situasi yang dikuatkuasakan ini bukan lagi baru. Adakah situasi itu akan jadi berterusan seperti itu saja, jika ia terjadi lagi? Hinggakan rakyatlah yang perlu mengadap kesan yang berlaku itu.

Antaranya kebajikan rakyat, PdPR, Internet, kelaparan, pengangguran, kemiskinan, sakit mental serta permasalahan lain yang jika disebut satu persatu, tidak terkira dan sangatlah banyak.

Pelbagai usaha dan pelan tindakan untuk mendepani PKP ini seharusnya sudah ada kerana negara ini telah laluinya sejak 2020 lagi.

Gigihnya seorang ahli parlimen yang berusia muda menggalas tugasnya walaupun peruntukan untuk kawasannya dipotong.

“Saya boleh bantu Muar dengan sokongan rakyat Malaysia. Saya diamanahkan untuk jaga rakyat dan saya akan jaga sungguh-sungguh!” kata Ahli Parlimen Muar, YB Syed Saddiq Syed Abdul Rahman

Menerusi status FB beliau baru-baru ini, Syed Saddiq berkata;

“Semalam saya panik sebab lebih 1000 food basket saya beli habis. Hari ni dapat stok lagi kerana sumbangan dari orang ramai. Thank you!!!”

Beliau yang menggerakkan kempen Bantuan Khas Muar SEJIWA berkata, PKP lepas, beliau dan rakyat Malaysia telah berjaya bantu beri hampir 1,000 laptop dan tablet, 7,000 keluarga terima FoodBank dan bantuan-bantuan lain.

“Saya telah serahkan gaji bulan Jun untuk Muar tetapi ia tidak mencukupi.

Tambahnya, beliau dan teamMuar akan bekerja pagi dan malam untuk pastikan NO ONE WILL BE LEFT BEHIND.

Pelbagai komen membina dapat disaksikan dalam hantaran yang diketengahkan beliau:

“Tahniah YB. Teruskan amalan yang mulia ini. Tak perlu isi borang bagai. Turun padang terus serahkan kepada keluarga yang memerlukan. Tiada istilah kroni-kroni. Terbaik,” kata Fhaizal Jejai.

Akramin Rashid berharap agar lebih ramai YB yang lahir seperti ini, yang hidup untuk rakyat bukan untuk poket sendiri. “Terbaik YB orang muda.”

“Terbaik. YB teruskan usaha. Abaikan kritikan orang, yang penting niat YB Allah tahu untuk rakyat.. Semoga allah permudahkan segalanya,” kata Mohd Afiq.

“Well done, Syed Saddiq. Ignore the haters, teruskan bekerja. Ikhlas atau tidak bukan untuk manusia menilai,” kata Zain Putra.

Moga usaha-usaha yang dilakukan oleh beliau dicontohi oleh ahli-ahli parlimen yang lain dalam mendepani isu rakyat yang terjejas dengan PKP 3.0 ini.

Begitu juga mantan Menteri Pendidikan yang juga Ahli Parlimen Simpang Renggam, YB Dr Maszlee Malik yang tetap terus berkhidmat untuk rakyat kawasannya.

Isu terbaharu, selepas menerima laporan dari warga parlimen Simpang Renggam mengenai capaian Internet yang lemah ataupun tiada di kawasan masing-masing, pasukan pejabat Khidmat Rakyat Parlimen Simpang Renggam telah membuat tinjauan.

“Memang benar terdapat beberapa kawasan yang memang tiada capaian Internet ataupun capaian Internet yang terlalu lemah. Hal ini amat menjejaskan proses pembelajaran pelajar dan proses mengajar guru di kala PKP sekarang ini.”

Menerusi statusnya, beliau memberitahu, berdasarkan kesemua laporan yang diterima dan telah mengenal pasti 10 kawasan utama yang ramai penduduk tetapi tiada capaian Internet ataupun capaian Internetnya terlalu lemah.

“Kami masukkan kawasan-kawasan tersebut beserta koordinatnya dalam satu senarai untuk diberikan kepada syarikat-syarikat Telco di Malaysia. E-mel dan juga surat rasmi telah dikirimkan kepada lima syarikat utama Telco di Malaysia.”

Dapat dilihat menerusi status tersebut, rakyat sangat berterima kasih atas tindakan YB mereka itu.

“Kalau ada wakil rakyat sebegini dah lama Malaysia maju. Ini dekat bandar Kempas, Johor Bahru, Internet macamlah siput nak masuk kabel pun tak ada. Wakil rakyat tak pernah tanya pun,” kata Roza Idris.

Nur Diyanah Mohamed Ishak yang juga seorang guru memberikan responsnya dengan berkata, “Terbaik la dapat YB macam ni.. Hmmm bulan-bulan saya duk bayar mahal-mahal je tapi line teruk, tambah-tambah PdPR ni.. susah nak mengajar student.”

“Subhaanallah. Malaysia sangat memerlukan lebih ramai ‘Dr Maszlee’,” kata Shahrulbariah Sidek.

Hafiza Husairi pula menurutnya, “Kadang-kadang saya keliru.. mana satu Menteri Pendidikan ni?”

Dalam pada itu, tidak terkecuali, terdapat juga luahan daripada netizen berkenaan isu yang diketengahkan itu.

“Di tempat kami, tiada siapa yang ambil peduli tentang pencapaian Internet yg sangat lemah dan kadang-kadang tiada langsung. Tahniah YB kerana prihatin tentang masalah rakyat,” kata Abu Hassan.

Hakikatnya inilah masa rakyat menilai wakil-wakil rakyat mereka, adakah yang berhormat atau yang bekerja?

Dengan harapan mewakili rakyat Malaysia, moga pada PRU akan datang, rakyat mampu memilih yang lebih baik lagi. Bukan yang hanya mahukan jawatan yb itu tetapi tidak melaksanakan amanah itu dengan sebaiknya.

Ini adalah dua contoh wakil rakyat yang wajar saya ketengahkan. Kedua-duanya ahli parlimen ini bukan daripada mana-mana parti. Justeru, tidak ada alasan untuk netizen menuding penulis berat sebelah, ambil contoh parti tertentu saja.

Tentunya bukan semua wakil rakyat berani turun padang di waktu-waktu begini, melainkan tunggulah pilihan raya, barulah meriah dengan ceramah dan aktiviti menyantuni rakyat yang dapat kita saksikan.

Kepada wakil-wakil rakyat yang sangat menjaga rakyat di kawasannya, jutaan penghargaan dan tahniah yang tidak terhingga kerana benar-benar menjadi ‘Yang Berkhidmat’ kepada rakyat kawasan YB!

Sebenarnya walau tiada parti (bebas), wakil rakyat harus bekerja dengan sungguh-sungguh kerana mereka telah dipilih oleh rakyat untuk memikul amanah itu.

Perjuangan rakyat bukan ternoktah setakat pandemik ini saja, tentunya panjang dan berjela lagi. Sejauh mana kepekaan dan keprihatinan kerajaan kepada rakyat dapat diterjemahkan dengan sewajarnya. Bukan hanya menabur yang molek-molek, tetapi untuk melaksanakannya sangat jauh sekali.

Maka, suara-suara wakil rakyat harus segera didengari di parlimen. Sampai bila parlimen akan ditutup kerana ‘kepentingan’ tertentu oleh pihak tertentu itu? Cukup-cukuplah suara rakyat dinafikan selama beberapa bulan ini. Segeralah bersidang demi kemaslahatan yang lebih besar.

Carilah kata titik penyelesaian segala isu rakyat dan negara yang terjadi selama beberapa bulan ini. Jangan terus biarkan rakyat tertekan dan terkesan kerana pandemik dek kerana melihat fiil pihak berkuasa yang seperti buta, pekak dan tuli sahaja.

Atriza Umar
Pegawai Penerangan dan Perhubungan
Pertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Boling amal Rakan Hidayah erat silaturahim, bantu mualaf

Bertujuan untuk mengeratkan silaturahim, pertandingan amal ini merupakan anjuran Rakan Hidayah iaitu sebuah kumpulan sukarelawan Hidayah Centre Foundation (HCF).

“Ini adalah sebahagian daripada program amal di samping menyemarakkan semangat kesukanan dan semangat berpasukan,” ujar penganjur.

Para peserta yang menyertai boling amal

Di samping itu, program ini juga sebagai salah satu aktiviti pengumpulan dana sumbangan untuk HCF di mana hasil kutipan sumbangan ini akan disalurkan kepada aktiviti dakwah dan juga aktiviti sokongan untuk mualaf.

“Penyertaan cukup memuaskan iaitu seramai 22 orang peserta Rakan Hidayah Centre Foundation mengikuti pertandingan ini.”

Penganjur turut megharapkan supaya pertandingan seumpama ini dapat meningkatkan lebih ramai penyertaan dalam kalangan sukarelawan serta orang ramai bagi mengenali HCF dengan lebih dekat serta aktiviti-aktiviti yang dijalankan.

Sumber: FB Hidayah Centre | Web rasmi HCF: http://hidayahcentre.com/


DPN lulus IKRAM Putrajaya berstatus IKRAM Negeri

“Ia adalah kerana memahami dan mengiktiraf keunikan Putrajaya yang mempunyai profil demografi dan geografi yang berbeza. Sebelum ini Putrajaya beroperasi sebagai sebuah Daerah di bawah IKRAM Wilayah Persekutuan Kuala Lumpur,” jelas beliau.

Beliau turut mengharapkan dengan perubahan status ini , IKRAM Putrajaya akan bertambah melonjak dalam kegiatan-kegiatan dakwah, tarbiah dan kebajikannya.

“Proses Menaiktaraf IKRAM Putrajaya akan dilakukan selepas cadangan pindaan ini diluluskan oleh pihak Pendaftar Pertubuhan,” tambah beliau.

Menurutnya, ini adalah antara keputusan DPN kesembilan sesi 2014-2018 yang baru selesai bersidang yang merupakan DPN Tahunan 2016. DPN Tahunan adalah Mesyuarat Agung Tahunan IKRAM Pusat, di mana Laporan Tahunan dan Laporan Kewangan 2015 IKRAM Pusat dibentang dan diluluskan.

“DPN Tahunan diadakan setelah selesai Mesyuarat Agung Daerah (MAD), Mesyuarat Perwakilan Negeri (MPN) di seluruh negara.

“Tiada pemilihan pada tahun ini kerana pemilihan di peringkat Pusat hanya berlaku empat tahun sekali dan sesi ini akan hanya akan berakhir pada tahun 2018,” katanya lagi.

Ahli DPN baharu: Suhaimi dan Prof Hanim

Dalam perkembangan terbaru, Hj Nahar turut memaklumkan bahawa DPN kali ini menerima masuk dua orang Ahli DPN baharu, Sdr Suhaimi Mohd Aripin dan Prof Dr Hanim Salleh.

Suhaimi merupakan wakil Pahang yang dipilih bagi menggantikan Hj Shamsuddin Abdullah yang telah meletakkan jawatan dan Prof Hanim telah dipilih oleh MPN Selangor bagi menggantikan Sdr Urwah Saari yang telah meletakkan jawatan kerana melanjutkan pelajaran ke luar negara.